Maja Dakic, Author at Televizija K3 - Page 2399 of 4262\nBH institucije nisu zainteresovane za rješavanje korupcije (VIDEO)\nBy Maja Dakic on 17 Januara, 2017 Video prilozi\nBy Maja Dakic on 17 Januara, 2017 Novosti, Svijet\nNovi dokumentarni film Džona Svinija iz “Bi-Bi-Sijeve panorame” prikazuje novog predsjednika SAD Donalda Trampa kao “kandidata Kremlja”, čije bi moguće razilaženje sa predsjednikom Rusije Vladimirom Putinom moglo da izazove novi hladni rat. U 30-minutnom filmu prikazuje se niz kratkih razgovora sa američkim i ruskim političkim i javnim ličnostima, uključujući i Trampovog biografa Majkla D`Antonija, njegovog […]\nPredsjednik Rusije Vladimir Putin izjavio je danas da lažni i nepotkrepljeni navodi da je zvanična Moskva prikupljala kompromitujuće informacije o novoizabranom američkom predsjedniku Donaldu Trampu. Kako prenosi Rojters, Putin je nakon sastanka sa predsjednikom Moldavije Igorom Dodonom, ponovio da se nikad nije sreo sa Trampom i dodao da se nada da će Moskva i Vašington […]\nLedolomci probijaju ledene čepove na Dunavu\nBy Maja Dakic on 17 Januara, 2017 Novosti, Region\nTri ledolomca, jedan iz Srbije i dva iz Mađarske, probijaju ledene čepove na Dunavu u Srbiji, a najkritičnije je kod Daljske krivine i na dionici od Beograda do Smedereva. Srbijanski ledolomac “Greben” isplovio je iz Beograda ka Smederevu, kako bi se zajedno sa brodom potiskivačem “Bor” u naredna tri dana probio do Tekije u Đerdapskoj […]\nPotvrđena autentičnost dokumenata o prisluškivanju srpskih zvaničnika?\nBy Maja Dakic on 17 Januara, 2017 Novosti, RS/BiH\nNa održanoj zajedničkoj Komisiji za nadzor nad radom OBA-e zaključeno je da će u četvrtak biti održan sastanak rukovodstva ove agencije i članova Komisije gdje će se razgovarati o dokumentima pod oznakom povjerljivo, a koji su ugledali svjetlo dana i objavljeni u pojedinim medijima, piše novinska agencija Patria. Nikola Špirić predsjedavajući Komisije podsjetio je da […]\nMeddžida Kreso pod istragom zbog navoda o povredi dužnosti\nKancelarija disciplinskog tužioca sprovodi istragu na osnovu medijskih napisa o navodnoj povredi dužnosti predsjednika Suda BiH Meddžide Kreso, potvrđeno je u Visokom sudskom i tužilačkom savjetu BiH. “Poštujući obavezu propisanu članom 70 stav 1 Zakona o Visokom sudskom i tužilačkom savjetu BiH, Kancelarija po podnesenim pritužbama postupa u skladu sa načelom povjerljivosti do donošenja odluke, […]\nSnijeg zatrpao RS: Saobraćaj usporen, ekipe na terenu\nBy Maja Dakic on 17 Januara, 2017 Novosti, Društvo, Tema dana\nNove snježne padavine ponovo otežavaju svakodnevicu građana u RS. Zimske službe, a i stanovnici, bore se sa bijelim pokrivačem koji se iz minuta u minut povećava. Najteža situacija je u brdovitim seoskim područjima, gdje su i najveći snježni nanosi. U Banjaluci je snijeg prestao da pada. U naseljima u gradu, glavne saobraćajnice su prohodne, ali […]\nBy Maja Dakic on 17 Januara, 2017 Novosti, RS/BiH, Tema dana\nNe znam da li je informacija da sam stavljen na američku crnu listu tačna, jer nijedan zvanični dokument još nisam dobio. Ali, očekujem tako nešto. Izjavio je ovo za medije Milorad Dodik, predsjednik Republike Srpske, povodom informacija da mu je američka administracija uvela zabranu putovanja u SAD i naložila zamrzavanje imovine i bankarskih računa u […]\nBy Maja Dakic on 17 Januara, 2017 Novosti, Svijet, Tema dana\nŠef ruske diplomatije Sergej Lavrov ocijenio je da optužbe da Republika Srpska proslavom 9. januara krši Dejtonski sporazum predstavljaju provokacije i dodao da iritira to što srpski političari u Banjaluci stalno bivaju optuženi da ruše BiH. “Naglasiću još jednom – u BiH niko ne ruši državu”, rekao je Lavrov na godišnjoj konferenciji za novinare u […]\n« Prethodna 1 … 2.397 2.398 2.399 2.400 2.401 … 4.262 Sljedeća »


Fotograf Crna Gora, dr. Sergej Zabijako - Fotografisanje dječijih rođendana\nSmeh, graja, jurnjava, torte, igračke, klovnovi, baloni, veselje, gomila nemirne dece, vriskovi radosti, muzika, svećice, želje, uzbuđenje, radost, nestašluci, iščekivanje poklona… sve ovo prirodno obuhvata šta? Jedan dečji rođendan.\nUkoliko ste roditelj koji već odavno ima iskustva sa ovakvim slavljima onda Vam je sve ovo i više nego dobro poznato. Složićete se da, zaista nema ništa lepše od proslave rođendana Vašeg deteta; ali ponekad i niša napornije, zar ne? Što su deca starija, te obaveze nam nešto teže padaju, a dok su bili sasvim mali, ova iskustva bila su od neprocenjivog značaja, te organizacija proslave nije tako teško padala. Ipak, samo je jedan prvi rođendan u životu deteta; naravno i svaki naredni rođendan važan je, kako za dete tako i za roditelja koji posmatra kako mu dete raste kao „iz vode“ i kako samo napreduje. Ipak, sve je nekako teže držati pod kontrolom na rođendanima što je dete starije, jer je samim tim nemirnije, živahnije i verovatno ima i mnogo više drugara koji su došli da proslave njegov rođendan. Uspomene sa dečjih rođendana neprocenjivo su blago. Kada otvorite velike ukoričene foto albume, kao da ste otvorili jedan verni spomenar prošlosti, koji je tu da Vas podseti kako je sve nekada bilo čarobno dok su bili mali; da Vas podseti kako vreme leti i šta ste sve u životu postigli; Naravno ukoliko su te fotografije zaista verne i kvalitetne, ukoliko su zaista zabeležili te nevine i iskrene osmehe na dečjim licima; takav jedan spomenar biće i neprocenjivo blago za njih, kada porastu. Svi mi, sada kada smo odrasli, uživamo u vraćanju u prošlost, čeznemo za time da se stalno podsećamo dobrih starih vremena, lepih uspomena; a, tek koliko samo neki od nas čeznu za time da se vrate u detinjstvo! U ono nevino dečje doba, koje je u potpunosti bezbrižno, kada su najveći problemi ti da li ćemo od mame i tate dobiti omiljenu igračku ili ne. Zbog toga je foto album sa fotografijama dečjih rođendana od neprocenjive važnosti kako za roditelje tako i za decu!


Da li ste čuli za mammatus oblake? (FOTO) | Dokolica - Šta radim kada ništa ne radim?\nOblaci, sami po sebi, predstavljaju fanstastične formacije bez obzira na njihov oblik, te je veoma lako izgubiti pojam o vremenu dok ih posmatramo sa zemlje. Uvek nam deluje kao da prave razigrane oblike i da se nepredvidivo menjaju tokom dana.\nMeđutim, neke atmosferske pojave su dosta ređe od drugih. Uzmite ove neverovatne mammatus oblake kao primer.\nOvi oblaci podsećaju na male pamučne loptice koje vise sa neba, a njihov naziv dolazi od latinske reči mamma što u prevodu znači grudi ili vime. Tako da da, ovo su “sisasti” oblaci koji nebu daju penušavi izgled kokičaste strukture.\nIako deluju prilično simpatično, ovi oblaci mogu predstavljati indikator nadolazeće oluje, ili pak tornada, kada se formiraju u podnožju masivnih kumulonimbusa. U zavisnosti od atmosferskih uslova možemo razlikovati nekoliko tipova mammatus-a, čiji izgled može varirati od neprovidnih, glatkih, razuđenih ili providnih.\nPostoji nekoliko teorija o tome kako nastaju ovi oblaci. Iako se one razlikuju u nekim mehaničkim detaljima, većina njih ima veze sa susretanjem toplog i hladnog vazduha. Različiti uslovi dovode do formiranja različitih mammatus-a, od gustih klasterastih mehurića pa do pojedinačno raspoređenih na otvorenom nebu. Mogu biti gusti i pahuljasti ili svetli i raštrkani.\nZbog njihove povezanosti sa olujama piloti obično izbegavaju da lete ukoliko vide ove oblake, ali izgleda da ovaj avio nije imao drugog izbora osim da ih ohrabri.\nIzvor: Viral Nova Foto: Matrix World\nTags: foto mammatus oblaci oluje


GRIJANJE ZENICA: Osigurana znatno veća isporuka grijanja od ugovorene - Portal 072info\nS obzirom da je u narednim danima najavljeno izrazito hladno vrijeme praćeno temperaturama ispod bile, kompanija “ArcelorMittal” Zenica danas je prema preduzeću “Grijanje” počela uvećanu isporuku toplotne energije.\nTo će u predstojećim hladnom danima osigurati uredno zagrijavanje grada, odnosno radijatora za sve korisnike mreže daljinskog zagrijavanja.\n-Usljed energetske nestabilnosti kako u Bosni i Hercegovini tako i u regionu, kompanija “ArcelorMittal” Zenica i Javno preduzeće “Grijanje” Zenica su putem gradonačelnika Fuada Kasumovića osigurali znatno veću isporuku toplotne energije nego je to ugovoreno – kažu iz “Grijanja”.\nIstiču kako građani nemaju razloga za zabrinutost, te da će snabdijevanje toplotnom energijom daljinskog sistema zagrijavanja biti stabilno, a grijanje na zavidnom nivou.\n-Ulažemo maksimalne napore da, u saradnji sa “ArcelorMittalom”, uprkos svim izazovima obebzijedimo kvalitetnu i redovnu isporuku grijanja svim našim korisnicima – zaključili su iz “Grijanja”.\nPrethodni članakŠkaljo: Bolnicama će ponovo biti refundirani troškovi nabavke Tocilizumaba\nSljedeći članakGrujičić: Učinit ću sve da fabrika krompira u Srebrenici nastavi s radom


DOLAZAK KOMETE ATLAS – Nauka kroz priče\n(U fokusu) Nova kometa je na nebu. Približava se i kako prolaze tmurni dani u svetu okovanom epidemijom, kometa će biti sve vidljivija, tako da će se krajem maja verovatno videti golim okom i iznad Srbije. Moglo bi se desiti i da gošća iz dubokih prostranstava postane dnevna kometa, vidljiva na nebu i tokom obdanice. Kometa C/2019 Y4, nazvana i ATLAS, po sistemu teleskopa koji ju je otkrio, prvi put je snimljena uoči novogodišnjih praznika.\nFotografija: Martin Gembec CC4 – Wikimedia Commons


NAJBOLJI VOLONTERI SRPSKE Danijel Petrović: Samopouzdanje je najveći problem mladih (FOTO) | Srpska Info\nNAJBOLJI VOLONTERI SRPSKE Danijel Petrović: Samopouzdanje je najveći problem mladih (FOTO)\nAutor: Nataša Telebak 20.02.2020. 19:30\nPotrebno je da mladi ustanu i krenu hrabro koračati kroz život, stvarajući prilike. Ne trebamo čekati da nas neko povuče za rukav, da nas pozove, moramo znati da prilike stvaramo mi sami.\nPoruka je to mladog Danijela Petrovića, jednog od najboljih volontera Srpske, koji već 6 godina nesebično širi znanje i ljubav prema istinskim vrijednostima u svom okruženju. Ovaj 20-ogodišnjak bukvalno živi volonterizam, a za predan rad na tom polju lani mu je uručena i republička nagrada, što mu je, kaže, još jedna potvrda da se nalazi na pravom životnom putu.\nStudira menadžment i istovremeno radi kao medicinski tehničar u Službi hitne pomoći Doma zdravlja Banjaluka, jednoj od najzahtjevnijih i najstresnijih u zdravstvenom sektoru.\nMnogima bi već ovoliki angažman bio dovoljan, međutim Danijel ne dozvoljava da ga brojne dnevne obaveze i ljubav prema medicini odvuku od još jedne istinske ljubavi – volontiranja, koje u njemu budi osjećaj zadovoljstva i kroz koje je spoznao svoje suštinsko „ja“.\nDobra organizacija je, ističe, ključ uspjeha u svemu, mada, u šali dodaje, ne bi se žalio kada bi dan trajao više od 24 sata.\n– Volonterizmom sam se počeo baviti sa 14 godina kroz ekipu prve pomoći, kada sam postao državni šampion, a nakon toga i instruktor, gdje smo u dvije kategorije sa osnovnim školama i fakultetima osvojili najviša priznanja i sva prva mjesta na najvišim takmičenjima u BiH, te ostvarili plasman na evropsko takmičenje. Kroz volonterski angažman bio sam posvećen djeci i težio da stvorim jednu edukovanu generaciju koja će graditi bolju zajednicu za život svih nas. Radio sam i edukacije iz programa reproduktivnog zdravlja, borbe protiv vršnjačkog nasilja, borbe protiv trgovine ljudima, bio sam i asistent koordinatora jedne smjene u projektu socijalizacije djece iz RS u Bečićima za 120 mališana koji nisu imali djetinjstvo kao njihovi ostali vršnjaci, što je za mene zaista bilo posebno iskustvo – priča Danijel kako je sve počelo.\nKao jedan od uspjeha na koji je najponosniji izdvaja 70.000 prikupljenih potpisa za peticiju kojom traže potpunu implementaciju Zakona o rodnoj ravnopravnosti u BiH, sa željom da stvore „zajednicu jednakih mogućnosti za nju i njega“.\n„Igre bez granica“\nTrenutno, ovaj mladi čovjek koordinator je volontera u projektu „Igre bez granica“, sportsko-zabavnoj manifestaciji za djecu, koja putuje kroz gradove BiH, sa ciljem promocije zdravog života i važnosti bavljenja sportom od najranijeg uzrasta.\nFoto: Ministarstvo porodice, omladine i sporta RS\nDanijel je i koordinator „Sajma za djecu i porodicu“, koji nas u aprilu očekuje u Banjaluci. Pri tome, saradnik je za prvu pomoć u sekciji Medicinskog fakulteta, gdje svakodnevno edukuje studente kako da pomognu drugima kada im je to najpotrebnije.\nBrojni projekti već su iza njega, a brojne šanse ispred. Danijel smatra da je samopuzdanje naveći problem današnjice; ubijeđen je da se prilika za bolje sutra nalazi u nama samima. Trebamo je samo probuditi.\n– Veliki problem mladih jeste pasivnost, što nemaju hrabrost da krenu odlučno u ostvarenje svojih ciljeva, a sve to je zbog manjka samopouzdanja. Upravo je najveća prednost volontiranja izgradnja ličnosti. Kao mali plašio sam se reći ideju najboljem drugu, a danas nemam problem da izađem pred masu ljudi i kažem šta mislim. Mi se sa samopouzdanjem ne rađamo, mladi ga moraju izgraditi radeći na sebi, jer to nam je karta za bolju budućnost. Samopouzdanje nije arogancija, ono predstavlja voljenje sebe sa svim vrlinama i manama. Moramo jačati te vrline i raditi na ispravljanju mana. Sve dok ne promijenimo način razmišljanja i mentalitet smatram da nam ne može biti bolje – vjeruje Petrović.\nVolontiranje, dodaje on, pruža mnoga putovanja, upoznavanje drugih kultura, tradicija i običaja, kao i izuzetno važno neformalno obrazovanje koje nemamo priliku da steknemo ni na jednom fakultetu već samo u nevladinom sektoru.\nDanijel poziva sve ljude da se iskreno okrenu volontiranju i spoznaju sve njegove pozitivne stvari, jer će tako pomoći ne samo drugima, nego i sebi.\n– Trebamo da se posvetimo svemu onome što u nama može probuditi zadovoljstvo. Novac ne treba da nam bude osnovni motiv za obavljanje neke aktivnosti, dovoljno je da se osjećamo srećno i ispunjeno. Uputimo lijep osmijeh, lijep gest, biće i nama bolje, a kroz volonterizam ćemo osjetiti sve prednosti zašto je dobro biti dobar – iskrena je poruka ovog mladića koji upravo danas slavi 21. rođendan.\nNaša redakcija želi mu puno sreće i uspjeha kroz život.\n“Novac je trenutno zadovoljstvo”\n– Nakon što mi je Ministarstvo porodice, omladine i sporta RS dalo priznanje za naj volontera, dobio sam još veću motivaciju da radim. Moj rad je ovdje prepoznat i podržan i zaista smatram da nas “sunce tuđeg neba neće grijati kao što nas ovo grije“. Možemo mi u inostranstvu da ostvarimo veća primanja, ali to je ono što će nas trenutno zadovoljiti. To nije stvarna svrha našeg života, koja će u nama probuditi osjećaj ispunjenosti. Nakon nekog vremena osjetićemo nezadovoljstvo samim sobom i poslije ćemo opet morati tragati za nečim boljim i većim – Danijelovo je viđenje današnjeg svijeta i života.\nTagovi: Danijel Petrović,hitna pomoć,igre bez granica,najbolji volonter,volonter\nIZMJENE ZBOG EPIDEMIJE “Vodovod” poziva građane da SAMI OČITAJU POTROŠNJU i dostave podatke\nZbog pojave virusa korona gradski Vodovod je ograničio aktivnosti a to će se između ostalog odnositi i na obračun potrošnje vode za mart, a koja ...\n03.04.2020. 13:00 ➔ 13:10\nGrađani Banjaluke, mlađi od 65 godina, danas su ispoštovali zabranu kretanja u periodu od sedam do 11. časova, a zahvaljujući tome, naši ...\nDODATNE MJERE DEZINFEKCIJE Za vrijeme policijskog časa predviđeno pranje gradskih saobraćajnica\nPo nalogu gradskog Štaba za vanredne situacije, večeras će ponovo biti oprane i dezinfikovane gradske i prigradske sabraćajnice, kao i druge ...\nZATVORENA IZLETIŠTA I PARKOVI U BANJALUCI Na rampi prema Banj brdu dežura policija (FOTO)\n03.04.2020. 10:53 ➔ 10:57\nNaredbom gradskog Štaba za vanredne situacije od danas se zatvoreni omiljeno banjalučko izletište Banj brdo, obale Vrbasa uz novi Zeleni most i ...


Najtraženiji vikend aranžman sa organizovanim prevozom - Trodnevni | Rafting Tarom 2019. / Polasci svakog vikenda iz Novog Sada i Beograda\nNajtraženiji vikend aranžman sa organizovanim prevozom - Trodnevni\nNajtraženiji vikend aranžman sa organizovanim…\nCena aranžmana 110€\nPolazak iz Novog Sada sa parkinga kod Lokomotive u 15:ooh. Lagana vožnja do Beograda ,odakle je planiran polazak putnika u 16:15h sa parkinga u Bloku 42 (preko puta ulaza na buvlju pijacu).\nSada će te imati priliku da probate specijalitete našeg podneblja. Domaću hranu iz obližnjih sela. Domaću pršutu,uštipke,domaći med,jaja,pite sa sirom…sve ono što će vam dati neophodnu energiju jer avantura zvana rafting,ubrzo počinje…\nZatim sledi odlazak našim džipovima,do Brštanovice,početne tačke ove uzbudljive avanture. Brštanovica se nalazi u Crnoj Gori,oko 25 km od našeg kampa (reka Tara je granična reka između Bosne i Hercegovine i Crne Gore) zbog toga je neophodno da ponesete svoja lična dokumenta,ali ne brinite,ukoliko zaboravite naši ljubazni vodiči su tu da vas podsete na sve formalnosti koje vas čekaju.\nPonovo su na meniju specijaliteti našeg podneblja: domaća čorba,teletina ispod sača,jagnjetina sa ražnja…\nNakon povratka sa nekog od ovih izleta,predviđen je povratak oko 14h.\nSledi obavljanje graničnih formalnosti a zatim i druga pauza na Zlatiboru.


Predavači - Danijela Nedić - Mokrogorska škola menadžmenta\nDanijela Nedić je dipl. pravnik i specijalista u oblasti upravljanja komunikacijom.\nOsnivač je i direktor Centra za poslovnu edukaciju i savetovanje BIZNIS LINK, i jedan je od osnivača i vodeći predavač u Mokrogorskoj školi menadžmenta u oblasti međuljudskih odnosa. Ona je i regionalni menadžer i predstavnik OMT grupacije za Evropu, Aziju i Afriku.\nKroz projekte/programe Centra za poslovnu edukaciju & savetovanje Biznis Link & Mokrogorske škole menadžmenta, pružila je usluge savetovanja, edukacije & koučinga menadžmentu i zaposlenima u kompanijama/ institucijama, kao što su: ComTrade, Saga, Enetel, SR Technics, GIZ, Dufry, BASF, Fiat Automobili Srbija, Delta, Soko Štark, Telekom, NIS, Hemofarm, Metalac, Nelt, Lilly, Phoenix grupa, NIRAS – IP Consult, CRH, Imlek, Mlekara Subotica, Knjaz Miloš, Bambi, Forma Ideale, Agromarket, Delta Generali, Intermol, Volga Trezor, Chip Card, Alkaloid, Apotekarska ustanova Užice, Komercijalna banka, Erste banka, EFG banka, Piraeus banka, Unicredit banka, Dr Oetker, Uniqa, Air Serbia, EMS, Aerodrom Beograd, Zlatiborac, SPARK (ranije Akademska Trening Asocijacija, Holandija), Business Start Up Centar Kragujevac, Business Start Up Centar Zenica, Sunce d.o.o., Tara d.o.o., Vulović Transport, MAZ, Međunarodna asocijacija studenata AIESEC, Regionalna agencija za razvoj Šumadije i Pomoravlja, Regionalna agencija za razvoj Raškog okruga, Regionalna privredna komora, Uprava grada Kragujevca, Kraljeva, Čačka, Raške i Vrnjačke Banje, Apotekarska ustanova Užice, Interconsulting, Centar za razvoj karijere, Centar za preduzetništvo…


Udruženje Trebinjaca u Beogradu poklonilo reprint knjige o Luki Vukaloviću Narodnoj biblioteci | Hercegovina Press\nUdruženje Trebinjaca “Jovan Dučić” u Beogradu uradilo je reprint knjige Vladimira Ćorovića “Luka Vukalović i hercegovački ustanci 1852-1862”, koju od danas svi zainteresovani čitaoci mogu da iznajme u trebinjskoj Narodnoj biblioteci.\nPrimjerke reprinta Narodnoj biblioteci poklonio sekretar udruženja Milivoje Mišo Rupić, koji je istakao da je knjiga štampana 1923. godine, dok su u reprintu dodati govori vladike Grigorija, književnika Milovana Vitezovića i putopis Aleksandra Vlatkovića koji je u Odesi pronašao grob Luke Vukalovića, te nekoliko fotografija.\n“Ovo nije prvi put da Udruženje Trebinjaca u Beogradu poklanja knjige koje je štampalo trebinjskoj Narodnoj biblioteci, Gimnaziji, kao i drugim bibliotekama širom Republike Srpske i Republike Srbije”, istakao je Rupić.\nDirektor Narodne biblioteke Milosava Supić Vuković izrazila je zahvalnost Rupiću, navodeći da će novi naslovi dodatno obogatiti fond knjiga i omogućiti čitaocima da detaljnije upoznaju lik i djelo velikog vojskovođe Luke Vukalovića, ali i ustanika iz srpsko-turskog rata.\nOna je podsjetila da je udruženje ranije Narodnoj biblioteci poklonilo knjige “Diplomatski spisi Jovana Dučića” i “Aneksija Bosne i Hercegovine i srpsko pitanje iz 1908. godine”, koju je Jovan Dučić napisao u Rimu 1908. godine\nReprint “Luka Vukalović i hercegovački ustanci 1852-1862. godine” poklonjeno je i biblioteci Gimnazije “Jovan Dučić” i odboru Srpskog prosvjetnog i kulturnog društva “Prosvjeta” u Trebinju.


Opština Medveđa digitalizuje svoje kulturno nasleđe i tradiciju – Info Centar Juga\nNematerijalno kulturno nasleđe jeste ono što na najbolji mogući način reflektuje nacionalni identitet kao nešto jedinstveno i zajedničko za jednu naciju, a posebno je atraktivan element kulturne i turističke ponude jedne zemlje.\nMinistarstvo kulture i informisanja je u 2017. godini raspisalo konkurs za finansiranje i sufinansiranje projekata vezanih za očuvanje tradicije i kulturnog nasleđa u Republici Srbiji. Nematerijalnu kulturnu baštinu moguće je razsvrstati u kategorije:\n1. Usmena predanja i izražavanja\n2. Izvođačke umetnosti\n3. Društvena praksa, običaji, obredi i svetkovine i\n4. Tradicionalni zanati\nU oblasti digitalizacije kulturnog nasleđa, po raspisanom konkursu od strane nadležnog ministarstva, Opštinskoj biblioteci opštine Medveđa: „Petar Petrović Njegoš“ odobren je projekat „Digitalizacija zavičajne građe Gornje Jablanice“, a vrednost odobrenog projekta iznosi 505.000,00 dinara.\nU oblasti otkrivanja, prikupljanja, istraživanja, dokumentovanja, proučavanja, vrednovanja, zaštite, očuvanja, predstavljanja, interpretacije, upravljanja i korišćenja nematerijalnog nasleđa, po raspisanom javnom konkursu Ministarstva kulture, Turistička organizacija opštine Medveđa je za nematerijalno kulturno nasleđe kod Ministarstva Kulture i informisanja Vlade republike Srbije konkurisala sa dva projekta, za koja su i odobrena sredstva.\nPrvi projekat je vezan za digitalizaciju tradicionalnih starih zanata opštine Medveđa u ukupnoj vrednosti od 300.000, din. Projekat ima za cilj da prepozna i istraži stare zanate koji su postojali, a koji i danas postoje u opštini Medveđa i iste digitalizuje u vidu kratkometražnog dokumentarnog filma.\nDrugi projekat se zove „ Usmena tradicija opštine Medveđa“ i vezan je za istraživanje i digitalizaciju starih pesama i zdravica iz naroda. Cilj projekta je da se otrgne od zaborava način življenja starih predaka i svega onoga što era modernog doba potiskuje i baca u zaborav. Sve pesme koje projektni tim uspe da sakupi, biće objavljene u vidu audio zapisa i odštampane u knjizi. Ministarstvo je i ovaj projekat podržalo sa 300.000,00 din.\nKoordinator ovih projekata ispred Turističke organizacije opštine Medveđa je Milan Stevanović, koji će sa svojim projektnim timom i stručnim saradnicima u narednim mesecima raditi na istraživanju i prikupljanju materijala. Projektne aktivnosti će trajati do kraja novembra meseca, a promocija projekata se očekuje za vreme održavanja kulturno-turističke manifestacije „Veče usmene tradicije opštine Medveđa“ sredinom decembra meseca.


Press Online :: Džet set :: EKV REANIMACIJA\n22. 02. 2007. - Autor: (A. D.)\nPGP RTS objavljuje novi album "Ekatarine Velike", remiksovano izdanje izaći će na inicijativu bubnjara Ivana Fecea Firčija. Firči: Moj san, isto koliko i Milanov, Bojanov i Megin, bio je da remiksujemo pesme EKV-a\nIvan Firči...ponovo "oživeo" EKV\nKultna beogradska grupa "Ekatarina Velika" objavljuje novi album! Ova neverovatna vest dolazi iz produkcijske kuće PGP RTS, pod čijom će etiketom krajem marta izaći novi album EKV-a.\nNa novom materijalu, čiji je naslov "EKV revizitid", naći će se stare pesme poput hitova "Slobodan", "Voda", "Jadransko more", "Samo par godina za nas", u glasovnom izvođenju preminulog Milana Mladenovića, ali sa novosnimljenom muzikom, u sasvim novim aranžmanima i u duhu savremenih muzičkih tokova.\n"EKV revizitid" nastao je po ideji bubnjara grupe Ivana Fecea Firčija.- Pune dve godine radio sam na novoj verziji EKV-a. Veći deo vokala je isti, kao i najvažnije instrumentalne deonice, ali je dobar deo muzike posebno dodat i editovan.\nTo je bio moj san, isto koliko je bio i Milanov (?!), Bojanov i Megin, da remiksujemo pesme EKV-a. Megi me je još davno podržala u tome - kaže Firči na svom internet domenu "Maj spejs".\nČitav produkcijski deo uradio je u Njujorku američki kompozitor i producent Stiv Vinsent, koji je u svojoj karijeri producirao mnoge albume svetskih zvezda poput "Aerosmita", Šer, "Bruklin bridža", "Kul end d genga"...\nNa novom EKV-u on je uz Firčijevu asistenciju rearanžirao i remasteringovao pesme EKV-a.\nSličan poduhvat, naime, uradili su nedavno i legendarni "Bitlsi" sa producentom ser Džordžom Martinom, kada su objavili album "Love 2006", koji je naišao na odličan prijem kod publike.


Tepić: Dajem policiji izjavu o ugrožavanju moje bezbednosti - NOVA portal\nPolitika Autor:Beta07. apr. 202113:34\nPotpredsedica Stranke slobode i pravde (SSP) Marinika Tepić rekla je da je trenutno policiji u Jagodini, gde daje izjavu zbog ugrožavanja njene bezbednosti tokom konferencije za novinare u tom gradu.\n„To je prvi put da baš neko toliko dođe do nasrtaja, sreća da su moje kolege stale između nas“, rekla je Tepić.\nOna je tokom konferencije upitala je da li je „maricom“ priveden u policiju i jagodinski pravobranilac Vladan Petronijević, protiv koga su dve funkcionerke podnele krivičnu prijavu zbog navodnog lažnog prijavljivanja.


SPORTOVCI, MALI FUDBALSKI HEROJI | SportInfo\nHome / Fudbal / SPORTOVCI, MALI FUDBALSKI HEROJI\nSPORTOVCI, MALI FUDBALSKI HEROJI\n5 days ago\tFudbal Ostavite komentar\nPet godina je iza njih.Od osnivanja,malog potoka hvata se širina Banatske fudbalske ravnice…Danas šapuću na glas…tiho!\nZavesu sezone spustili su kadeti(2005/2006) za vikend.\nPosle nadmoćnog osvajanja prvog mesta u drugoj ligi kadeta Vojvodine,nakon baraža i pobeda protiv Radničkog (SM) i RFK Novi Sad (obe na gostovanjima),rezultatima 3:1 i 4:1,u prvoj Kadetskoj ligi Vojvodine iduće sezone,na terenu Gradnulice gledaće se biseri generacija 2006 i 2007!(Vojvodina,TSC,Spartak,Želja iz Pančeva…)Uspeh je veci,jer je spajanje dve lige u jednu iziskivalo dodatne utakmice za ulazak u viši rang,koje su momci maestralno odigrali!\nOvim Generacija 2005/06 nastavlja niz uspeha od 2018 kada je na Zlatiboru osvojena SOS Liga budućih šampiona Srbije,2018/2019 Osvojen dva puta turnir u Klužu(Rumunija),2020 pionirska liga Vojvodine(istok)..\nSa drugarima iz generacija 2004/03 jurisace zajedno iduce sezone većim fudbalskim koracima,sigurno!\nStvorena energija kroz trening i rad već sada ostavlja prepoznatljiv osećaj gledaocima i stručnjacima,da ovi klinci”igraju opasno dobar fudbal”!\nA šta napisati za pionire?(2007 i 2008.)\nOni su pravi naslednici starijih,svi kao jedan!\nKada podeliš prvo mesto u pionirskoj ligi Vojvodine,pa izađeš samopouzdan u baražu za Prvaka Vojvodine na “Vujadin Boškov” zeleni tepih,dohvatiš bubamaru,vodiš 1:0 i 2:1 protiv institucije FK Vojvodina,dečijom ga suzom zaslaniš posle dobijenog gola iz penala par minuta pre kraja,i na iste penale za malo ne pobediš…i vratiš se u Zrenjanin dva puta veći i jači..jer se tako raste i postaje tigar u fudbalu…jer je ta ista Vojvodina istim penalima u finalu za prvaka pionirskog Srbije položila oružje Partizanu…tada pobede protiv Spartaka i Čukaričkog zimus u kolekciji znače da fudbalska tradicija Grada i regiona ne tinja,raste,nadolazi..od iste niske koja je pre 15 i više godina strasno tamburala Omladinskim ligama Jugoslavije i Srbije,i da uspeh nije slučajan!\nDobar rad,sistem koji “drži” sedam trenera pravi nepogrešiv algoritam obuke u Omladinskoj,takmičarskoj školi,na velikom fudbalu.Ovi treneri koji sada spremaju dečake 2008 i 2009 da naprave prve korake u Ligi Vojvodine rade sjajnu stvar.Bez preterane obaveze osvajanja turnira za još mlađe,generacije 2010 i 2011,polako uvode u veliki fudbal istim koracima.\nPrva violina,Danilo Bjelica Banatski je fudbalski Stradivari:proizvedeni su takmicari(ima ih preko 70),mlađi treneri,i što je najvažnije dobri duh sjajnog fudbala iz prašnjave boce trenutno izranja iz tri mesne zajednice,sa tendencijom da dotakne svako talentovano dete koje poželi da pokuša i pridruži se da kroz pravi dozirani trening uđe u fudbal 11…i da,roditelji,volonteri,prijatelji kluba, prijatelji iz Lukićeva,sa skromnom i na svakom turniru i utakmici prisutnom Ćujić porodicom čini ovaj sistem i uspeh stvarnim, održivim i ponosnim,da u ovim generacijama Zrenjaninski fudbal piše svetlu istoriju budućih dana,uz želju da se najbolji fudbal za osnovce i srednjoškolce rađa i pravi ovde,u srcu Banata…\ntekst: Dragan Radosav\nfoto: FK Sporto\nČlanovi fudbalskog kluba Beli orlovi iz američkog grada Nju Džerzi, na čelu sa Zrenjanincem Đorđem ...\nMRAK PVC I ALU SISTEM IZLOŽBENI SALON PONOVO NA USLUZI ZAINTERESOVANIM…\nPAVLE CVETINOVIĆ POJAČAVA REDOVE BIVŠEG ABA LIGAŠA I ŠAMPIONA SLOVENIJE, EKIPU TAJFUNA\nKONSTANTIN ISLAMOV SJAJNI RUS KOJI JE SVOJOM PRISNOŠĆU I SRDAČNOŠĆU OSVOJIO MEŠTANE SELA EČKA KOD ZRENJANINA\nPOBEDA PROLETERA U SLAVU RUKOMETA…!!!\nAPARTMANI DIKSI OAZA KOMFORA, LAGODNOSTI, UDOBNOG SMEŠTAJA….


Kako do dozvole za kretanje poljoprivrednika – AGRO VESTI by agronews.rs\nHome agro danas Kako do dozvole za kretanje poljoprivrednika\nMar 30, 2020 | agro danas, Aktuelno, fokus, Poljoprivreda, Srbija, Stočarstvo, Teme, Usevi, Vesti\t|\nZahteve za odobrenje kretanja tokom perioda zabrane kretanja poljoprivrednici mogu podneti Upravi za zaštitu bilja putem elektronskog zahteva, odnosno na odgovarajući broj telefona. Stočari zahtev za odobrenje kretanja podnose Sektoru za poljoprivrednu inspekciju\nU slučaju primene neophodnih agrotehničkih mera, a posebno radi zaštite od mraza, tokom perioda zabrane kretanja (radnim danima od 17:00 – 05:00 časova, vikendom od 15:00 – 05:00 časova), svaki poljoprivredni proizvođač (vlasnik ili korisnik zasada ili druge poljoprivredne površine) je dužan da podnese zahtev za odobrenje kretanja Upravi za zaštitu bilja putem elektronskog zahteva koji je dostupan ovde, odnosno na odgovarajući broj telefona, sa priloženog spiska, prema odseku odnosno okrugu za koji se traži dozvola za kretanje.\nOkruzi: Mačvanski, Moravički, Kolubarski, Zlatiborski, Rasinski i Raški – kontakt telefon 064/88–18–412.\nSvako lice koje bude dobilo dozvolu za rad tokom zabrane kretanja biće obavezno da tokom kretanja sa sobom ima i potvrdu, čiji obrazac možete preuzeti ovde: Potvrda.\nInternet adresa za podnošenje elektronskog zahteva za odobrenje kretanja za poljoprivredne proizvođače iz oblasti stočarstva je: stocarstvo.registar-uzb.rs.\nTags: agrotehničke merekorona virusstočasrtvousevivoćni zasadizabrana kretanjazahtev za kretanje


cijene avio karata – Bankar.me\nTag Archives: cijene avio karata\nJune 6, 2022 AVIO SAOBRAĆAJ, PLANETA, SVE VIJESTI 0\nTrenutno je Ryanair daleko najveća kompanija u Evropi, easyJet je na petom mjestu, Wizz Air rapidno raste. Takođe, Norwegian se oporavio i raste, Vueling, Eurowings, Jet2 i Transavia su stabilizovali operacije i ponovo rastu, a i BlueAir je prebrodio krizu. Volotea i Pegasus izvanredno rade i na njih Covid-19 nije …\nMay 10, 2022 PLANETA, SVE VIJESTI, TURIZAM 0\nRast cijena energenta utiče na poskupljenje avio-aranžmana. Naime, kriza izazvana sukobom Rusije i Ukrajine ima nesagledive poslejdice na rast cijena energenata, što će se definitivno odraziti i na predstojeću turističku sezonu.\nIzvjesno poskupljenje avionskih karata zbog energetskog embarga protiv Rusije\nApril 20, 2022 AVIO SAOBRAĆAJ, Članci, PLANETA, SVE VIJESTI 0\nNjemačko udruženje vazduhoplovstva /BDL/ upozorilo je Nijemce na poskupljenje avionskih karata koje bi moglo biti uzrokovano energetskim embargom protiv Rusije zbog situacije u Ukrajini, rekao je danas šef BDL-a Peter Gerber.\nAugust 19, 2021 AVIO SAOBRAĆAJ, Članci, PLANETA, SVE VIJESTI 0\nJune 4, 2020 AVIO SAOBRAĆAJ, Članci, PLANETA, SVE VIJESTI 0\nSeptember 24, 2019 AVIO SAOBRAĆAJ, Članci, PLANETA, SVE VIJESTI 0\nJuly 26, 2019 AVIO SAOBRAĆAJ, Članci, PLANETA, SVE VIJESTI 0\nOsnivač low cost avio prevoznika WizzAir Joseff Varadhi savjetuje klijentima da uživaju u niskim cijenama karata jer neće dugo biti jeftine.\nEkološke takse podižu cijene avio karata\nJune 17, 2019 AVIO SAOBRAĆAJ, PLANETA, SVE VIJESTI 0\nJanuary 21, 2019 PLANETA, SVE VIJESTI, TURIZAM 0\nOčekuje se porast cijena avio karata i hotelskog smještaja\nJuly 24, 2018 PLANETA, SVE VIJESTI, TURIZAM 0\nOčekuje se kako će snažan rast svjetske ekonomije i rast cijena nafte povećati troškove avio putovanja tokom 2019. godine, pri čemu bi cijene avionskih karata mogle porasti za 2,6 posto, a cijene hotelskog smještaja za 3,7 posto, pokazuju procjene iz te industrije.\nFebruary 12, 2018 AVIO SAOBRAĆAJ, PLANETA, SVE VIJESTI 0\nGoogle Flights izuzetno je koristan alat za planiranje putovanja i pretragu jeftinih avionskih karata, a u najnovijoj verziji igraće se proroka, jer će predviđati kada će vaš let kasniti – prije nego same kompanije\nJeftinije putovati do Budimpešte nego do Andrijevice\nJanuary 15, 2018 Članci, CRNA GORA, PLANETA, SAOBRAĆAJ, SVE VIJESTI 0


Baralija: Presuda suda u Strasbourgu znači održavanje izbora u Mostaru | Dnevnik.ba\nPotpredsjednica Naše stranke Irma Baralija danas je u Sarajevu izjavila da je Europski sud za ljudska prava u Strasbourgu po njenoj tužbi protiv BiH zbog neodržavanja izbora u Mostaru jednoglasno presudio u njenu korist.\nPojasnila je da je sud utvrdio da je u tom slučaju postojalo kršenje opće zabrane diskriminacije iz Europske konvencije o ljudskim pravima i naložio Parlamentarnoj skupštini BiH da u roku šest mjeseci postigne dogovor o održavanju izbora u Mostaru; prenosi Fena.\n- Ukoliko se to ne desi, Ustavni sud BiH ima pravo da nametne privremeno rješenje - rekla je Baralija.\nIstaknula je da je to ono što ih najviše raduje jer to znači konačno vraćanje demokracije u Mostar i održavanje izbora naredne godine.\nBaralija je navela da će oni koji su u dosadašnjem periodu samovoljno donosili odluke morati odgovarati na mnoga pitanja.\nOdvjetnica Dženana Hadžiomerović je navela da presuda predstavlja prekretnicu i da se u Bosni i Hercegovini korak po korak uspostavlja vladavina prava.


Vesti online / Slobodno Vreme / Nauka i tehnologija / Stigao je Messenger Kids za decu mlađu od 13 godina\nStigao je Messenger Kids za decu mlađu od 13 godina\nPo prvi put Facebook se otvara ka najmlađoj publici, tačnije deci mlađoj od 13 godina sa aplikacijom koja je dizanirana tako da neutrališe pretnje seksualnih predatora.\n“Messenger Kids“ dozvoljava roditeljima da preuzmu aplikaciju na dečiji telefon ili tablet, naprave profil u njihovo ime i odobre članove porodice ili prijatelje koji će moći da se dopisuju ili gledaju sa njihovim detetom.\nDeci nije potreban Facebook profil ili broj telefona kako bi komunicirali putem Messenger Kids.\nSpecijalni filteri za detekciju sprečavaju decu sa dele golotinju, seksualni sadržaj ili nešto nasilnog sadržaja. Štavše, i GIPHY dodatak je prilagođen da bude samo za uzrast dece do 13 godina. Sada i video-poziv sa bakom može biti dosta zanimljiviji nego pre.\nNAUKA I TEHNOLOGIJA Evo kako Fejsbuk zna kada ćete se zaljubiti, a kada raskinuti\nNAUKA I TEHNOLOGIJA Počela video žurka na Fejsbuku\nNAUKA I TEHNOLOGIJA Evo zbog čega je Fejsbuk plave boje\nNAUKA I TEHNOLOGIJA Prihvatila zahtev na Fejsbuku - koštalo je 473.000 evra


Mladen Bosić o Dodiku, kriminalu, Čoviću i Komšiću, SDS-u – Radiobosna.net\n– Sjednica Predstavničkog doma BiH, na kojoj su usvojene izmjene Zakona o krivičnom postupku, posljednja je u ovom sazivu. Poslanici SNSD-a nisu prisustvovali ovoj sjednici, iako su delegati u Klubu Srba koji dolaze iz ove stranke podržali izmjene ZKP-a u Domu naroda. Kako gledate na ovaj slučaj?\n– Ranije ste rad Parlamenta BiH u ovom mandatu ocijenili kao “veoma pristojan, što je začuđujuće za BiH”. Sa Vaše tačke gledišta, jesu li poslanici SDS-a i Saveza za pobjedu opravdali ukazano povjerenje? S druge strane, stoje li tvrdnje da ste u protekle četiri godine radili na uštrb RS, za šta vas optužuju SNSD-ovi zvaničnici?\nBOSIĆ: Mi smo bili u specifičnoj poziciji da vlast na nivou RS vodi protivnička koalicija, čija je politička taktika bila da opstruišu sve što se radi na nivou BiH. Za to su u ovom mandatnom periodu nalazili razne razloge – nekada su bojkotovali sjednice, nekada su nalazili druge načine, vjerovatno želeći da pokažu da vlast ne može funkcionisati bez njih, jer nikakva tajna nije da je Milorad Dodik mnogo toga uradio da pokuša da se ubaci u vlast na nivou BiH.\nTo nije uspjelo i prije svega, propala je ovaj put, upravo zbog njega, neka šira koalicija iz RS kao sastavni dio parlamentarne većine. Mi smo imali otvoreni politički sukob dva kluba – Kluba poslanika SDS-a i Kluba poslanika SNSD-a. Što se tiče Kluba SDS-a, pred kraj je došlo do osipanja. Prvo je jedan poslanik DNS-a prešao u Klub SDS-a i tim činom postali smo najveći Klub ispred RS u Parlamentu BiH. No, kasnije je došlo do osipanja, pa su trojica poslanika su završila u DNS-u.\n– Je li djelovanjem poslanika iz Saveza za pobjedu pozicija RS u proteklom mandatu ugrožena na bilo koji način?\n– Vaša koleginica Aleksandra Pandurević kazala je kako nije očekivala da će sjednici na kojoj su usvojene izmjene ZKP-a prisustvovati SNSD-ov poslanik Nikola Špirić, koji je, prema njenim riječima, postao svjetski sinonim za politički kriminal i korupciju. SAD nedavno su Špirića, zbog umiješanosti u korupciju, stavile na “crnu listu”. Očekujete li da nadležne institucije u BiH eventualno pokrenu istragu protiv ovog SNSD-ovog zvaničnika, na osnovu saznanja kojima raspolažu SAD-a?\n– Osvrnimo se na izbornu kampanju. Kako tumačite njen dosadašnji tok i šta očekujete do 7. oktobra?\n– Šta vidite sa te pozicije?\n– Jesu li predstojeći izbori sudbonosni sa Vaše tačke gledišta?\nUkoliko budu izabrane političke snage koje zagovaraju i žive na političkom konfliktu sa drugima, ne samo sa političkim neistomišljenicima, nego zbog glasova podgrijavaju međunacionalne konflikte i mržnje, moguće je da dođe do mnogo neželjenijih posljedica tokom njihove vlasti. Recimo, da Hitler nije u nekom trenutku bio izabran za njemačkog kancelara, svjetska istorija bi bila drugačija. Ovdje od ovog “malog” izbora u BiH zavisi da li će političari pokušavati da se dogovaraju ili će nastaviti igru dizanja tenzija, prekrajanja, trećih entiteta i slično…\n– Upravo SDS posebno predsjedniku RS zamjera podršku osnivanju trećeg entiteta u BiH, zbog partnerstva sa HDZ-om BiH i Draganom Čovićem. Šta ukoliko se ovaj dvojac nađe u Predsjedništvu BiH nakon oktobarskih izbora?\nNe mogu da predvidim za koga će građani glasati. Vjerujem da će u RS doći do promjena, te da je isteklo vrijeme Dodika kao ličnosti koja otvoreno može da manipuliše glasačkim tijelom, kao i da birači mogu da shvate šta je u njihovom interesu. Stalno ponavljam da je u interesu svih ljudi u RS upravo mir, prosperitet, osjećaj da postoji budućnost, za razliku od ovoga što sada imaju – stagnaciju i političku izolaciju, te gledanje na RS kao na neko neprijateljsko tijelo.\n– Pomenuli ste varničenje u regionu. U okviru dijaloga Beograda i Prištine, svjedoci smo postavljenih pitanja o mogućnosti prekrajanja granica na Balkanu, te posljedicama po BiH. Kakvo je Vaše mišljenje?\n– Iz Amerike stižu poruke da ona nema ništa protiv ukoliko se Beograd i Priština dogovore, dok je Njemačka jasna – nema promjene granica.\n– Kazali ste da izbornu kampanju posmatrate sa strane, jer niste kandidat. Odluka da umjesto Vas, nosilac liste je za Izbornu jedinicu dva za Predstavnički dom BiH bude Obren Petrović izazvala je određene polemike. Kakvi su trenutni odnosi u SDS-u?\n– Ukoliko se Vaš cilj obistini, odnosno ukoliko dođe do promjene vlasti u RS, možete li nam otkriti postoji li pozicija na koju pretendujete?\nBOSIĆ: Nećete mi vjerovati, ali nisam ništa dogovarao, jer mislim da prvo treba skočiti, pa reći “hop”. Kao i svaki čovjek, imam razmišljanja o tome šta bih radio, ali to ne zavisi samo od mene. U glavi imam i neke opcije koje su izvan politike, razmišljam i o tome.\n– Gospodine Bosiću, kažete da razmišljate i o opcijama izvan politike. Da li nešto najavljujete?\n– Ukoliko to i dalje ostanu političke opcije, je li Vam bliži zakonodavni ili izvršni nivo vlasti?


Izbor sportiste Podrinja u 2019. godini - Glas Podrinja\nČitaoci biraju, glasajte!!!\nPoštovani čitaoci iza nas je još jedna sportski uspešna godina za naš grad i naš okrug, a pred nama još jedan težak izbor najboljih među najboljima u sportu Podrinja. Najdugovečniji izbor najboljih sportskih predstavnika u Srbiji, doživeće ovog decembra svoje 62. izdanje, a kao i u prethodne tri godine i ove, poseban izbor imaju naši dragi, cenjeni čitaoci. Od današnjeg broja, 5. decembra, kao i u naredna dva izdanja, 12. i 19. decembra, u našem listu biće kupon u kojem svi zainteresovani, već tradicionalno, mogu glasati u tri kategorije: NAJBOLjA SPORTISTKINjA, NAJBOLjI SPORTISTA i NAJBOLjI SPORTSKI KOLEKTIV. Na kuponu su kandidati, kao i uputstvo za glasanje.\nU kategoriji najbolje sportistkinje, pred Vama su tri alternative:\nALEKSANDRA KRSTIĆ , mladi bek Medicinara, standardna prvotimka, koja je osim značajnog doprinosa rezultatima šabačkog kluba, proglašena i najboljom rukometašicom Evropskog kadetskog prvenstva održanog u Gruziji, gde je reprezentacija Srbije osvojila drugo mesto.\nMILICA OMEROVIĆ, karatistkinja kluba „Kaišin“ i reprezentativka Srbije u fudokan karateu, svetski i evropski šampion, nedodirljiva na vrhu nacionalnog nivoa, a ove godine je sa Svetskog šampionata donela jedno srebro i jednu bronzu.\nGORDANA PEŠIĆ, dugo godina vodeći strelac u kategoriji strelaca među osobama sa invaliditetom. Članica Streljačke družine „Radnički“, ove godine je ponovo bila u vrhu domaćeg streljaštva i dala važan doprinos održanju svog kluba u vrhu na ekipnom nivou.\nMeđu sportistima, nudimo četiri opcije:\nALEKSANDAR ERAKOVIĆ, vaterpolista „Šapca“, osvajač duple krune u prethodnoj sezoni. Bio je deo kluba veći deo perioda u kome tim nije imao svoj dom, a u međuvremenu stasao do uloge reprezentativca. Dobio je i iskoristio svoju šansu, pamte se golovi u odlučujućoj utakmici finala plej ofa kada je šokirao sve, tako i odbranu Crvene Zvezde. Osim pristupom radu i zalaganjem, iako mlad još, ostaje i primer ponašanja van bazena.\nTODOR JANDRIĆ, golman „Metaloplastike“. U Šabac je došao kao višak u „Vojvodini“, a onda ukazanu priliku iskoristio na najbolji način. Mnogima nepoznat golman u Šapcu je stasao do seniorskog reprezentativca, kapitena juniorske reprezentacije i petog golmana SEHA lige!\nIVAN KARAJLOVIĆ, tekvondista „Letnjikovca“, reprezentativac Srbije i vodeći borac svoje kategorije, do 80 kg, olimpijske kategorije i čuvar nade da ćemo, posle Londona i u Tokiju imati svog predstavnika u tekvondou na Igrama. Uzdanica je reprezentacije, a samo ove sezone je osvojio pet medalja na turnirima G1 kategorije, najjače u ovom sportu, dominira Balkanom i redovno nastupa na Svetskim i Evropskim prvenstvima.\nMITAR PALIKUĆA, fenomenalni šabački stonoteniser. Redovan na našoj listi, jer je redovan na pobedničkim postoljima svetskog i evropskog nivoa. Kao reprezentativac Srbije, nosila paraolimpijske bronze, ove godine je doneo novo srebrno odličja sa Evrospkog prvenstva u Danskoj. O titulama u Srbiji nema potrebe govoriti.\nNajmanje je potrebno govoriti o sportskim kolektivima:\nVK „ŠABAC“, šampioni Srbije, osvajači Kupa 2018. godine, već godinama tim koji ide ka vrhu, taj vrh je dosegao ovog leta, više nego zasluženo.\nKK „ZORKA“, jedan od najstarijih i dugo godina među vodećim klubovima Srbije, prethodnog leta je drugi put uzastopno osvojio titulu ekipnog šampiona Srbije. Imaće predstavnike u stručnom štabu reprezentacije na Igrama u Japanu, a Milenko Zorić još ima priliku da se kvalifikuje na najveće sportsko takmičenje.\nRK „METALOPLASTIKA“, osvajanjem drugog mesta u domaćem prvenstvu ponvila najveći uspeh od raspada SFR Jugoslavije, posle sedam godina obezbedila povratak u SEHA ligu, gde je jedna od najprijanijih iznenađenja. Čak tri igrača su igrlala za se+niorsku reprezentaciju, čime je na vrhu liste domaćih klubova.\nTK „ŠABAC“, jedan od tri kluba iz našeg grada, koji važi za jednu od srpskih prestonica tekvondoa. Ističe se u radu sa mladima, a ove godine, njihovi takmičari su osvojili svetsko kadetsko srebro, odnosno bronze na Evropskom kadetskom prvenstvu.\nPri odabiru imena za kupon poštovano je interno pravilo da na listi, u pojedinačnom delu, ne mogu biti predstavnici istog kolektiva. Kao i prethodnih godina u kategoriji najbolja sportistkinja i najbolji sportista, nalaze samo seniorke i seniori, dok za mlađe postoji posebna kategorija o kojoj odlučuje samo žiri.


Košarkašice Radničkog uspešno preskočile prvu prepreku u Kupu KSS - SPD Radnički Kragujevac\nKošarkašice Radničkog opravdale su epitet favorita u meču osmine finala Kupa KSS protiv beogradskog drugoligaša Karaburme i pobedom rezultatom 83:60 (20:11, 22:18, 21:17, 20:14) obezbedile plasman među osam najboljih ekipa u najmasovnijem klupskom takmičenju.\nNakon prilično dobrog izdanja u uvodnoj četvrtini, Kragujevčanke su tokom druge deonice dozvolile Beograđankama da priđu na samo dva poena zaostatka (24:22), ali su furioznom serijom u poslednja četiri minuta prvog poluvremena izbile na maksimalnih „plus 13“ (42:29).\nČlanak Košarkašice Radničkog uspešno preskočile prvu prepreku u Kupu KSS je preuzet sa sajta KKK Radnički Kragujevac.\nPrethodni članakUroš Stevanović najbolji trener grada Kragujevca u 2020.\nSledeći članakTamiš produžio agoniju Kragujevčana


Ponovo kasni izgradnja Naučno-tehnološkog parka zbog izvođača radova | Novosadski informativni portal 021\nPonovo kasni izgradnja Naučno-tehnološkog parka zbog izvođača radova\nIzgradnja dela zgrade Naučno-tehnološkog parka u Novom Sadu, namenjenog Fakultetu tehničkih nauka, kasni više od mesec dana u odnosu na najavu da će studenti od 1. oktobra moći da otvore novu školsku godinu u ovom objektu.\nNovi Sad 01.11.2019. | 15:06 > 17:47\nReč je o 10.000 od ukupno 30.000 kvadrata prostora u novoj zgradi, tačnije o prvoj fazi radova. Druga faza obuhvata 20.000 kvadrata, koji će biti na raspolaganju za novoformirano preduzeće Naučno-tehnološki park d.o.o. i za druge IT firme, s ciljem da se u njima zaposle studenti sa fakulteta.\nOvo pomeranje usledilo je nakon što su radovi prethodno, prošle godine, već produženi za godinu dana. Sredinom jula 2018. godine, predsednik Pokrajinske vlade Igor Mirović je tokom obilaska poručio da se rok za završetak radova pomera za godinu dana, bez preciziranja koji su problemi tačno uticali na usporavanje realizacije investicije vredne 12,6 miliona evra.\nSada, godinu dana kasnije, Mirović kaže za 021 da se u odnosu na plan kasni 30 do 45 dana i to zbog izvođača radova. Radove izvode italijanska firma "Italiana Costruzioni" i "Amiga" iz Kraljeva.\n"Plan je bio da objekat pustimo u rad 1. oktobra, međutim imali smo nekih malih problema s izvođačem. Sve je to rešeno u međuvremenu - završena je nabavka za nameštaj za prvu fazu, u toku je nabavka za određenu tehničku opremu poput kompjutera, telefonske centrale i ostalo. Da li će sve biti gotovo 1. ili 15. decembra, nije sigurno, ali nemamo nikakav problem po pitanju organizacije ili finansiranja", kaže Mirović za 021.\nI na Fakultetu tehničkih nauka kažu da su završni radovi, opremanje i useljavanje u toku.\n"U utorak, 22. oktobra predstavnici izvođača radova 'Italiana Costruzioni' su izneli dinamički plan prema kome će radovi biti završeni za manje od dve nedelje. Takođe, osim završetka radova, potrebno je izvršiti i tehnički prijem objekta koji je upravo u toku. U tom prostoru će se školovati oko 5.000 studenata i FTN želi da bude u potpunosti siguran kada su bezbednost i uslovi rada u pitanju. Što se opremanja tiče, završen je tender za nabavku nameštaja koji polako pristiže, a završetak tehničkog opremanja se očekuje po isteku javne nabavke, tačnije kada se odabere izvršilac radova za nabavku opreme", poručuju na FTN za naš portal.\nInače, bilo je najavljeno da će studenti smerova E1 i E2 od oktobra krenuti da pohađaju nastavu u novom objektu.\nKad je reč o javnoj nabavci za opremu, ona je raspisana 25. oktobra, sa rokom dostavljanja ponude od mesec dana tj. do 25. novembra. Mirović za 021 podseća da je Pokrajina nedavno formirala i novo preduzeće koje će preuzeti upravljanje objektom.\nNaime, pokrajinskom skupštinskom odlukom osnovano je Društvo sa ograničenom odgovornošću Naučno-tehnološki park. Pokrajinska vlada je 9. oktobra donela rešenje da se u skupštinu društva imenuju pokrajinski sekretar za visoko obrazovanje i naučnoistraživačku delatnost Zoran Milošević (predsednik Skupštine društva), kao i prodekan za razvoj i saradnju s privredom Poljoprivrednog fakulteta Dragan Glamočić i prorektorka na Univerzitetu Sanja Podunavac Kuzmanović (kao članovi skupštine preduzeća).\nNaučno-tehnološki park je zajednička investicija Republike i Pokrajine, ali je u finansiranju učestvovao i Grad Novi Sad, koji će finansirati opremanje okoline parka.\nViše o kašnjenjima od prošle godine čitajte u našem tekstu OVDE.\nNeko sa FTN\n05.11.2019 • 10:14\nVlado, nisi u pravu. Već je na FTN najavljeno useljenje u NT park do kraja 2019. godine. Doroslovački što obeća, a obećao je da će izgraditi NT park, on to i ispuni, za razliku od dekana koji su pre Doroslovačkog, od 1984. godine, gradili NT park, a nisu uspeli ni ono ruglo TMD da sruše.\nSvaka čast prof. Doroslovačkom na izgradnji NT parka!\n04.11.2019 • 16:11\nNema veze što kasni NT park, bitno je da se završi. Ako smo mogli 35 godina da čekamo NT park, možemo da sačekamo i još koji mesec!\nNema veze što kasni NT park, bitno je da se završi. Ako smo mogli 40 godina da čekamo NT park, možemo da sačekamo i još koji mesec!\nNeko iole upućen\n03.11.2019 • 17:12\n@ VV NS\nPostoji podzemna garaža, tako da bas naprotiv tvom misljenju jako je dobro sto je napravljen objekat jer bi trebalo da rastereti natrpane parkinge i obezbedi parking makar nastavnom osoblju.\nKako bi bilo kad bi svi koji nemaju veze sa ovim cutali i ne iznosili neistine zarad kojeg lajka...\nBez obzira koja vlast i ko ce otvoriti objekat, ovo nesto sto ce nadziveti i mnoge vlasti posle i jako je bitno za razvoj univerziteta.\nAko pomenuto stepeniste i rampa nisu na zemljistu predvidjenom za objekat, pa dobro, otkupice se to parce. Postoje uslovi za to pa ce se resiti. A slucaj nije nimalo slican Pupinovoj palati. Tamo je smetalo svima koji prolaze, ovde ne smeta nikome jer je uredjeno setaliste okolo.\nNikome ko radi na FTN-u nije drago sto kasni pustanje u rad jer se postojeci kapaciteti koriste na maksimumu ali istrpeli smo do sada pa istrpecemo jos malo. Sve pohvale sto se konacno privodi kraju.\n03.11.2019 • 11:14\nPohvale za NT park\nVerovali ili ne, NT park se gradi od 1984. godine.\nU tom periodu, dekani su se menjali i samo davali prazna obećanja da će izgraditi NT park, a Institut za računarstvo je i dalje bio smešten u ono ruglo od zgrade TMD, gde se skoro svake godine izlivala kanalizacija u kancelarije i laboratorije.\nTako je bilo dok nije za dekana izabran prof. Doroslovački... Dekan Doroslovački je postavio kao glavni cilj rušenje TMD-a i izgradnju nove zgrade i uspeo u tome, uprkos ogromnim pritiscima onih koji su hteli to da spreče.\nSvaka Vam čast prof. Doroslovački na tome što ste uspeli da sagradite NT park!\nProtest građana zbog najave uvođenja policijskog časa, kao si sinoćnjih dešavanja u Beogradu, najavljen je za danas na Trgu slobode u Novom Sadu.\nU Kliničkom centru Vojvodine trenutno se leči 177 pacijenata obolelih od virusa korona, što je za 18 više u odnosu na utorak.\n07.07.2020. Novi Sad 52\n07.07.2020. Novi Sad 152


Srbija dobija još jedan rudnik i postaje drugi proizvođač bakra u Evropi - 14.06.2021, Sputnik Srbija\nMinistarstvo rudarstva i energetike izdalo je rešenje kojim se kompaniji „Ziđin majning“ odobrava izgradnja rudarskih objekata i izvođenje rudarskih radova za... 14.06.2021, Sputnik Srbija\nRudarskim projektom predviđena je godišnja proizvodnja od 3,3 miliona tona rude bakra i zlata, a eksploatacione rezerve iznose 36.990.000 tona rude.Ukupna vrednost investicija na projektu „Čukaru Peki“ iznosi 474 miliona evra, dodaje se u saopštenju pomenutog ministarstva, prenosi B92.O rudnim bogatstvima Srbije i njihovoj eksploataciji slušajte u emisiji „Energija Sputnjika“ večeras u 21 sat na talasima Studija B i odloženo na našem jutjub-kanalu. Pročitajte i:\nvesti, ekonomija, bakar, rudnik, srbija, ziđing majning grup\n12:58 14.06.2021 (Osveženo: 14:41 14.06.2021)\nMinistarstvo rudarstva i energetike izdalo je rešenje kojim se kompaniji „Ziđin majning“ odobrava izgradnja rudarskih objekata i izvođenje rudarskih radova za rudnik bakra i zlata Čukaru Peki.\nRudarskim projektom predviđena je godišnja proizvodnja od 3,3 miliona tona rude bakra i zlata, a eksploatacione rezerve iznose 36.990.000 tona rude.\nUkupna vrednost investicija na projektu „Čukaru Peki“ iznosi 474 miliona evra, dodaje se u saopštenju pomenutog ministarstva, prenosi B92.\n„Otvaranjem ovog rudnika, koje je planirano u poslednjem kvartalu 2021. godine, Srbija će postati drugi proizvođač bakra u Evropi, posle Poljske, a njeno učešće u proizvodnji ove rude povećaće se sa sadašnjih pet na 18 odsto“, zaključuju u resornom ministarstvu.\nO rudnim bogatstvima Srbije i njihovoj eksploataciji slušajte u emisiji „Energija Sputnjika“ večeras u 21 sat na talasima Studija B i odloženo na našem jutjub-kanalu.\nSrbija postaje drugi proizvođač bakra u Evropi\nBakar postaje „nova nafta“, kome ide zarada


Arsenal primljen u Yourope! - Pokazivač\nArsenal primljen u Yourope!\nArsenal Fest, koji se održava sedmi put u Kragujevcu 22, 23. i 24. juna uz nastupe velikih imena kakva su Anthrax, Thievery Corporation, Dub FX i drugi, primljen je u YOUROPE – The Association of European Festivals (Udruženje evropskih festivala).\nArsenal se u maju pridružio najvažnijem evropskom udruženju čije člantsvo broji oko 90 festivala, među kojima su mađarski Sziget, danski Roskilde, nemački Wacken Open Air, švajcarski Montreux Jazz Festival, austrijski Nova Rock, španski Primavera Sound, belgijski Pukkelpop…\nOsnovan 1998. godine Yourope je posvećen unapređenju festivalske scene putem poboljšanja radnih uslova, zdravstvenih i bezbednosnih uslova, ekološke svesti, razmeni informacija i promovisanju prekogranične razmene mladih talenata.\n“Glavni cilj udruženja je da sarađuje, deli iskustva i utvrđuje oblasti koje mogu imati korsiti od zajedničkog pristupa. Stekavši ugled unutar industrije i na nivou vlada država, Yourope ima moć lobiranja u interesu svojih članova oko svih pravnih i poslovnih pitanja koje se tiču festivalske industrije u Evropi”, kaže Yourope.\nArsenal primljen u Yourope\nPrethodni tekstVic dana: Hvalisanje


″EU je kleknula pred Moskvom″ | Kiosk | DW | 23.05.2015\nSusret na vrhu lidera EU i niza istočnoevropskih zemalja završen je bez velikih obećanja. Istok Evrope želi perspektivu članstva u EU, ali je nije dobio. Neki njemački mediji ovo vide kao "povlačenje" pred Rusijom.\nList Tageszeitung o susretu lidera zemalja EU sa liderima šest istočnoevropskih zemalja u Rigi piše:\n"Politika Brisela prema bivšim sovjetskim republikama Ukrajini, Moldaviji, Bjelorusiji, Gruziji, Armeniji i Azerbejdžanu je u potpunosti propala. Ove države nemaju perspektivu da postanu članice EU, a Ukrajina i Gruzija bi tek naredne godine mogle da računaju s viznim olakšicama. Signal koji sada stiže sa samita u Rigi je fatalan. S jedne strane to je pad na koljena pred Rusijom, koja i dalje susjedne države posmatra kao dio vlastite sfere uticaja. To je ujedno i šamar, prije svega ljudima u Ukrajini, Gruziji i Moldaviji koji osjećaju da su ostavljeni na cjedilu i koji bi razočarano mogli da okrenu leđa Evropi i priklone se Rusiji", stoji u listu Tageszeitung.\nPrema mišljenju lista Münchner Merkur odluka EU da se zemljama istočne Evrope još ne daje perspektiva ulaska u tu organizaciji, ne predstavlja povlačenje pred ruskim prijetnjama:\n"To je odraz evropskih interesa. Baš kao što NATO ne želi da u svoje članstvo primi države s eksplozivnim konfliktnim potencijalom ili se čak nalaze u neformalnom ratu s Rusijom, tako se ionako preglomazna EU ne može vezati za države koje su skoro u bankrotu i koje imaju mafijaške privredne strukture", zaključuje ovaj list.\nDonald Tusk, Angela Merkel i Jean-Claude Juncker nisu imali velikih obećanja za države istoka Evrope\nMoskva je već ranije navela šta misli o ovoj konferenciji, prenosi list Frankfurter Rundschau i dodaje:\n"Iz Ministarstva vanjskih poslova u Moskvi je saopšteno da se sa susreta u Rigi "osjeća oštro neprijateljstvo prema Rusiji". Ipak, teško je čak i u Moskvi ne primijetiti koliko su lideri EU u Rigi u svojim nastupima pokazali obzira upravo prema Rusiji. Ova zemlja je formiranjem Euroazijske ekonomske zajednice povećala pritisak na države bivšeg Sovjetskog Saveza zahtjevom "ili ste tamo, ili ovamo". EU ne bi smjela da dodatno poveća taj pritisak, nego mora da izađe u susret različitim situacijama u kojima se nalaze pojedine partnerske države istoka Evrope", komentariše Frankfurter Rundschau.\nRhein-Neckar-Zeitung ukazuje na sljedeće: "Do trajnog mira i razvoja na istoku Evrope može se doći samo sa učešćem Moskve, a nikako protiv nje. Kada bi postojale jače privredne veze dviju strana, onda bi profitirale i države koje se nalaze "u međuprostoru". Trenutno postoji samo neizvijesna nada da će tako i biti. Ipak, to je najviše što EU u ovom trenutku može ponuditi partnerskim državama", piše Rhein-Neckar-Zeitung.\nTagovi Samit u Rigi, EU, istočna Evropa, Rusija


Navike i zablude konzumiranja alkohola | Čarobni svet medicine\nNavike i zablude konzumiranja alkohola\nPosted on 12 jula, 2009 by Valentina Šekarić\nKada se govori o navikama konzumiranja alkohola zapaža se da danas gotovo i da nema prilike koja nije praćena konzumiranjem nekog od alkoholnih napitaka. Uobičajeno je piti za vreme letnjih vrućina zbog žeđi, ali i u zimskim hladnoćama radi “utopljavanja”. Rođenje deteta je uvek praćeno veseljem uz čašicu, ali konzomacijom alkohola se ublažava i žalost za umrlim. Pije se uz dobro jelo, ali se češće i više pije bez ikakvog jela. Fizički rad je gotovo nezamisliv bez prisustva nekog od alkoholnih napitaka, dok se istovremeno mnogo više pije u dokolici i u sličnim situacijama kada se ništa ne radi.\nNajbolji opis ovog fenomena današnjice nalazimo u knjizi Džeka Londona “Kralj alkohola” u kojoj autor kaže:”…kad ih zadesi nesreća, ljudi piju. Kad nemaju sreće, oni piju u nadi da će sreća doći.”\nAli, ako umesto sreće dođe nesreća, ljudi opet piju da – zaborave. Ako se sretnu sa prijateljem – oni piju. Ako se posvađaju sa prijateljem – opet piju. Ako im je neki posao okrunjen uspehom, toliko su sretni da moraji popiti. A kad budu odbijeni ili ne dobiju željeni rezultat, onda piju iz suprotnog razloga.\nIzrazito pozitivni odnos društva prema konzumiranju alkohola leži u njegovom psihofarmakološkom učinku na čoveka. On je izraziti anksiolitik i blagi sedativ ; Ublažava napetost, razgaljuje dušu i olakšava međusobnu komunikaciju.\nAnksioznost je normalana pojava kod čoveka bez koje ne bi bilo moguće prilagođavanje na svakodnevne nove uslove. Međutim, upravo se anksioznost nalazi u pozadini ljudskog poriva za alkoholom. Čovek tokom evolucije nije razvio toleranciju podnošljivosti na svakodnevne frustracije. Najčešće rastemo u oskudici, skučenosti i u emocionalno nesređenoj porodici. Život je, takođe, pun sujete, zabrana, kazni i raznih nepravdi. Živimo u vremenu potpune zaokupljenosti samoljubljem i strahom od obespravljenosti. Nasilje nije nikad jače carevalo. Ljudsku zajednicu karakteriše kultura mržnje, gde frustracija, gnevnost, suparništvo i sebičnost istiskuju sklad, ljubav i toleranciju. Ove svakodnevne pojave provociraju kvalitativnu i kvantitativnu pojačanu anksioznost.\nTo su neugodne emocije koje čovek teško podnosi. Stoga on spontano traži neko sredstvo koje će ublažiti to stanje. Našao ga je u alkoholnom piću, prihvatio ga i ugradio u život u svakodnevnoj potrebi za olakšanjem napetosti. Tako se alkoholno piće instaliralo u kulturu najvećeg dela čovečanstva i postalo svakodnevni i nerazdvojni pratilac savremenog čoveka. Posledice takvog obrasca ponašanja uveliko su vidljive u našem društvu. Alkoholizam je postao bolest modernog doba.\nDanašnji čovek mora znati svoje granice. Što je najbitnije – ne sme se sramiti postaviti ih u društvu. Cenu toga što će moći više popiti u društvu i biti pribraniji od drugih nakon iste količine alkohola, platiće njegova jetra. Ako se često pije, potrebne su i sve veće količine alkohola da se napije. To znači da je čovek razvio toleranciju na alkohol, a njegova jetra radi preterano da bi izlučila sav taj alkohol iz organizma. Tolerancija također znači i da je čovek možda prešao granicu između povremenog društvenog pijenja i zavisnosti od alkohola.\nKod nas, međutim, još uvek su prisutne brojne zablude u kojima čovek živi. Koncentracija alkohola u krvi ne zavisi samo od jačine pića nego i od mnogih drugih činjenica. Nivo alkohola u krvi, na primer, biće najveći jedan sat nakon unošenja nekog od alkoholnih napitaka. To znači da ko popijete 4 čaše vina nakon jela, za jedan sat imaćete 0,80 promila alkohola u krvi. Nakon 2-3h taj nivo biće blizu granice od 0,50 promila. I u svakom narednom satu, nivo alkohola u krvi biće sve manji. Naravno,pod uslovom da u međuvremenu niste popili još nešto. Takođe, nakon večernje pijanke, ujutru se ne sme sesti za volan, jer za izlučivanje alkohola iz organizma potrebno je 24 sata. Žvakanje žvakaće gume ili bombona za osveženje daha neće prevariti alkotest, iako većina ljudi misli da je to odličan način da sakriju svoje uživanje. Policijski alkotestovi ne analiziraju miris Vašeg daha, već količinu alkohola u dahu.\nVoćni kokteli sa alkoholom mogu sadržati veliku količinu alkohola bez njegovog primetnog ukusa, upravo zato što voćni sokovi imaju mogućnost maskiranja ukusa alkohola. Važno je shvatiti da oni čine osobu jednako pijanom kao da je popila bilo koje drugo piće sa jednakom količinom alkohola. Čašica punča blagog ukusa može sadržavati više alkohola nego neko drugo piće u kafiću. Jedno malo pivo, na primer, sadrži otprilike istu količinu alkohola kao i jedna čašica nekog žestokog pića. Znači, ako osoba u istom vremenskom periodu popije jedno pivo ili jedno žestoko piće, jednako će se napiti. Istina je i to da, što je dete manje, alkohol štetnije deluje na njegov organizam, bez obzira u kako malim količinama je uzet. Dečiji mozak je vrlo osetljiv na alkohol i za razliku od odraslog koji počinje piti posle 20-te, da bi se nakon 10 god. razvio u alkoholičara, ta vremenska granica je kod dece višestruko kraća. Kafa je blagi stimulator i možda će pijanu osobu malo razbuditi, ali je zapravo nepoželjna, jer je diuretik (kao i alkohol). Njena sposobnost da stimuliše izlučivanje tečnosti iz organizma samo će pogoršati dehidraciju organizma.\nNajnovija istraživanja pokazuju da se alkoholizam po broju obolelih i umrlih u svetu nalazi na trećem mestu, iza kardiovaskularnih i malignih oboljenja, a 3-5% ukupne svetske populacije je zavisno od alkohola. Međutim, stvarni broj alkoholičara najmanje pet puta veći od broja registrovanih upravo iz razloga što mnogi danas negiraju ovaj problem. Srbija je na četvrtom mestu u Evropi po potrošnji alkoholnih pića. Po broju stabala šljiva prvi smo u svetu. Od šljive do šljivovice (koja je i naš brend), sve je kraći put i sve je više onih koji za njom posežu.\nPostaviti dijagnozu alkoholizma često je problem, jer se postavlja pitanje da li je u pitanju bolest ili životni stil modernog čoveka. U svakom slučaju, neophodno je razmisliti o lošim navikama konzumiranja alkohola u svakoj prilici kao i o pravim razlozima koji nas vode ka tome.\nFiled under: Bolesti zavisnosti | Tagged: Alkoholizam |\n« Alkoholizam – epidemija našeg doba Alkoholizam kod žene »


Dvoje mrtvih u pucnjavi u školi\nDve osobe su poginule, a najmanje dve su povređene u pucnjavi u osnovnoj školi u San Bernardinu, na jugu Kalifornije, izjavio je šef policije u San Bernardinu Džarod Burgan. Burgan je rekao da je pucnjava u osnovnoj školi "Nortpark" u San Bernardinu… »\nPonovo nespremni za borbu protiv grada!\nIako sezona protivgradne odbrane u Srbiji počinje za manje od nedelju dana, mi je ponovo dočekujemo nespremni, uprkos tome što godinama grad domaćoj poljoprivredi nanese štetu tešku i do 100 miliona evra! Tako lansirne stanice, po običaju, sezonu… »\nPorodila se jedna od najseksepilnijih manekenki!\nManekanka Irina Šajk i holivudski glumac Bredli Kuper postali su roditelji, preneli su svetski tabloidi. Naime, Irina se porodila pre dve nedelje, a poznati par još uvek nije otkrio kog pola je beba niti koje ime su izabrali za novog člana porodice… »


Zek Snajder je Lukasfilmu predložio film pre Buđenja Sile – HoloNet Serbia\nDok je gostovao u podkastu Happy Sad Confused, reditelj Zek Snajder je ispričao da je imao plan za Star Wars film, za koji su kružile glasine da je inspirisan filmom Sedam Samuraja, Akire Kurosave.\nIdeja je bila da film prati grupu Džedaja mnogo pre Ratova Klonova, ali uzevši u obzir da taj projekat nije realizovan, Snajder se odlučio da ga preradi kao svoju priču.\nPričali smo o tome, ali se nikada nije ostvarilo. Nastavio sam da radim na priči izvan univerzuma Ratova Zvezda, sam, kao projekat koji pripada žanru naučne fantastike… I dalje je to projekat koji pripada žanru naučne fantastike, priča je ista. Ostaviću Ratove Zvezda da budu Ratovi Zvezda.\nJoš neke glasine koje su pratile ovaj projekat su da je Snajder imao nameru da se Joda pojavi u ovim projektima kao jedan od glavnih aktera. Sada je izgleda situacija takva da će reditelj kompletirati svoj projekat kao svoju priču u nekoj svojoj galaksiji.\nDa li biste voleli da je ovaj projekat realizovan i da li ćete ispratiti njegovu prerađenu priču, napišite nam u komentarima i pridružite se diskusiji na našem Diskord serveru.\nanthologyjodaratovi zvezdastar wars\nPrethodni članak Šta se zbilo sa Vejderom nakon Eksegola?\nSledeći članak Prvi prikaz projekta Star Wars: Visions će biti na Anime Expo-u, sledećeg meseca!


Vesti online / Vesti / Srbija / "Kažu 'radite Srbi šta hoćete' - nikako ne uzvraćamo sa 'nećemo ništa'"\nPredsednik Srbije Aleksandar Vučić se osvrnuo na goreću situaciju kada je Kosovo u pitanju, upozoravajući da se ne borimo protiv Albanaca, već protiv mnogo jačih sila - kao što je Amerika.\n- Ne, mi moramo da učestvujemo u razgovorima, da se borimo i da pokušamo da dođemo do rešenja. I ne treba da se plašimo rešenja, jer sam ja video strašan strah kod svih naših ljudi, od bilo kakvog rešenja. Najbolje da se nikada ništa ne reši, da bauljamo unapred, čekamo priliku za neki novi sukob, iz kojeg bismo izašli tako što bismo nestali, u svakom smislu, fizičkom, političkom, ekonomskom i svakom drugom smislu - rekao je Vučić u razgovoru sa novinarima.\nDodao je da "ne može više te stvari da objašnjava onima kojima to nije jasno" i istakao da to nije zato što su Albanci jaki, nego što i danas protiv sebe, "u smislu kosovske nezavisnosti, imamo Amerikance i mnoge druge moćne zemlje, kao što smo i nekada imal".\n* Ni Beograd, ni Vlada: Kosovo je od nacionalnog interesa\n* Ni rat, ni pakt\n* "Jedno sam siguran - rešenje neće biti bezbolno za Srbe"\n- Hoće li se to promeniti za pet-deset godina? Teško. Neko će reći da se stvari u svetu menjaju. Menjaju se, veća je snaga danas i Kine, Rusije, Turske i mnogih drugih, ali, da li se nešto na terenu bitnije promenilo, osim što je Srba manje svuda i u Beogradu - naveo je Vučić.\n- Oni smatraju da je to već završeno, mi smo nezavisna zemlja kao Kosovo, a vi Srbi radite šta hoćete. Zato neće ni formirati Zajednicu srpskih opština - rekao je predsednik Srbije.\nKako kaže, Priština je u petak na sastanku Brdo-Brioni počela da govori da su krenuli sa upravljačkim timom i to tek da bi ispunili formu.\n- Neće oni to da rade, pa to su rekli juče i onaj Enver Hodžaj i prekjuče Blerim Šlalja. Obojica su rekli da neće da formiraju ZSO, nego tek da je ZSO maksimum onoga što Srbi mogu da dobiju kao konačno rešenje ako priznaju nezavisnost - kazao je Vučić u izjavi novinarima.\n- Nigde im se ne pominju UN, iako je u prvobitnom nacrtu to stajalo, ali ja nisam želeo to da prihvatim, onda su usledili pritisci koje nismo želeli da prihvatimo, odoleli smo im, i toga nema. Ali oni kao da nemaju stvarni tekst, nego nacrt, pa sanjaju o nekim stvarima, ali ne žele da ispune svoje obaveze i ja vam kažem unapred neće ih ispuniti - naveo je predsednik.\nSRBIJA Vučić bio u UN: Obavestiću javnost o svim razgovorima\nSubota 28.04.2018. 15:23\nbolestan si frajeru..opasno si oboleo !!\nSubota 28.04.2018. 16:29\nAko Albanci hoće u Un, onda prvo što trebaju je da priznaju i poštuju rezoluciju 1244.\nSubota 28.04.2018. 20:54\nalbanci imaju podršku aMerike i EU i to im je dovoljno da ostvare svoj cilj.Mi to nemamo.Navodno jer smo okrenuti Rusiji,što takodje nije tačno.Kako je krenulo s tim uk,letim Kosovom do kraja će ukinuti Srbiju da bi Kosovo opstalo i bilo medjunarodno priznato.Šta mi tu možemo.Jedno veliko ništa.Rusi nam pomažu:da.Ali pogledajte stav tih sila,koje ipak diktiraju medjunarodne odnose,prema Rusiji.Isti kao i prema Srbiji:ucenjivački s izmišljenim i isprojektovanim la,žima da se postigne cilj.To se na žalost danas dogadja svim zemjama za koje su oni zainteresovani,a ne igraju po njihovim pravilima igre.Ipak Kosovo ne treba priznati,a svet neka ga prizna,neka prizna.


Srebrna verzija Moto g6 telefona stigla u Srbiju Srebrna verzija Moto g6 telefona stigla u Srbiju – Personal magazin\nNajbolja ponuda ovog leta stiže od kompanije Motorola. Moto g6 uređaj u srebrnoj nijansi već je stigao u Srbiju. Kao dodatak dobro poznatoj indigo verziji, već priznata i uspešna g6…\nSrebrna verzija Moto g6 telefona stigla u Srbiju was last modified: August 24th, 2018 by Redakcija


Bregar: Sa velikim optimizmom očekujemo mečeve sa Slovačkom – SveVesti.net\nBregar: Sa velikim optimizmom očekujemo mečeve sa Slovačkom – JMU Radio-televizija Vojvodine\nSelektor ženska rukometne reprezentacije Srbije Uroš Bregar zadovoljan je početkom priprema za utakmice baraža sa Slovačkom za plasman na Svetsko prvenstvo u Španiji.\nPrva utakmica je na programu 17. aprila u Šalji, a četiri dana kasnije srpska selekcija će ugostiti Slovakinje u Beogradu.\n“Prvo, moram da se zahvalim na poverenju. Veoma sam zadovoljan sa ova tri dana zajedničkog rada. Sve igračice su na visokom nivou, imaju veliku želju i volju i verujem da možemo da pravimo velike i dobre stvari. Istina je da imamo nekih zdravstvenih problema, Trifunović ne putuje sa nama, ali sve ostale igračice su spremne. Sa velikim optimizmom očekujemo ove utakmice i jedva čekamo da počne”, rekao je Bregar na konferenciji za medije.\nKapitenka Katarina Krpež Šlezak veruje da će se uz pozitivnu atmosferu i dobar rad reprezentacija plasirati na Svetsko prvenstvo.\n“Ovo je velika promena i mnogo nam znači. Vidi se da je veliko osveženje, nasmejana i pozitivna lica, što je veoma bitno. Ja se lično osećam lepo, a vidim i da su devojke zadovoljne. Imala sam priliku da radim sa Urošem Bregarom i samo mogu preneti pozitivne utiske o njemu i njegovom načinu rada. Ovo će nam dobro doći da se vratimo na visoki nivo, da igramo brzo, da igramo moderni rukomet”, rekla je Krpež Šlezak.\n“Protiv Slovačke ne očekujemo lake duele, ne potcenjujemo nikoga, ali bez obzira na sve mi treba da dobijemo te utakmice. Imamo dobru ekipu i to treba da prenesemo na teren. Moramo na terenu da pokažemo da smo bolji i verujemo da će sve biti kakao treba. Krenuli smo sa pripremama, sve se odvija po planu i nadam se da ćemo se u utakmicama pokazati u najboljem svetlu”, zaključila je Krpež Šlezak.\nPrevious Đirona objavio širi spisak rukometaša za meč sa Grčkom\nNext Kako je trener basketaša sa Limana postao selektor kineskih reprezentacija\nU Moskvi počela Parada povodom Dana pobede\nMladi hemičar vršnjacima: Pronađite sebe u onome što učite\nPojačan saobraćaj očekuje se tokom popodneva


Aleksandar Vučić | Bosanski.com\nSrbijanski predsjednik Aleksandar Vučić objavio je u utorak, sumirajući svoj sastanak u Beogradu s predsjednikom HDZ-a Bosne i Hercegovine Draganom Čovićem da su Srbi, Hrvati i Bošnjaci konstitutivni narodi u BiH koji samo konsenzusom mogu donijeti odluke o svojoj budućnosti. Vučić je, uz fotografiju s Čovićem, na svom Instagramu @budućnostsrbije naveo da su razgovarali o […]\nPredsjednik Republike Srbije Aleksandar Vučić razgovarao je u četvrtak sa srbijanskim ministrom unutrašnjih poslova Aleksandrom Vulinom, državnom sekretaricom Ministarstva pravde Bojanom Šćepanović, republičkom javnom tužiteljicom Zagorkom Dolovac i tužiteljicom za ratne zločine Snežanom Stanojković o unaprjeđenju postojeće suradnje s nadležnim organima Bosne i Hercegovine u procesuiranju ratnih zločina i njihovih izvršitelja. Kako se navodi u […]\nVučić zbog zdravstvenih problema otkazao sastanke\nPredsjednik Srbije Aleksandar Vučić zbog zdravstvenih razloga otkazao je tijekom jučerašnjeg dana sastanke s veleposlanicima Rusije i Kine. Vučićeva savjetnica za medije Suzana Vasiljević izjavila je da se predsjednik Srbije jučer nije osjećao dobro te je poslušao liječnički savjet i uzeo predah, prenose srbijanski mediji. Po njezinim riječima, jučerašnji sastanci odgođeni su za danas. Vasiljević […]\nSrbijanski predsjednik Aleksandar Vučić najavio je u četvrtak da će zdravstvene vlasti preispitati sve smrtne slučajeve oboljelih koji se dovode u vezu s koronavirusom komentirajući sumnje u vjerodostojnost podataka o broju umrlih priopćavanih tijekom pandemije. „Srbija će uraditi kompletnu reviziju za svaku smrt, za svakog čovjeka, da vidimo kako to izgleda. To će raditi kliničari”, […]\nU Washingtonu počinje važan susret čelnika Srbije i Kosova, moguće velike teme\nRepublike Srbije Aleksandar Vučić i kosovski premijer Avdulah Hoti borave danas u Sjedinjenim Američkim Državama, gdje će učestvovati u razgovorima o ekonomskoj saradnji između Beograda i Prištine, a koje organizuje Bijela kuća. Kako je ranije najavljeno, Washington očekuje veiki pomak u odnosima Srbije i Kosova. Ipak, ostaje pitanje da li će neka druga važna pitanja […]


Paul Krugman : Francuska nije doživjela društveni slom kao bijela Amerika | Kliker.info\nPaul Krugman : Francuska nije doživjela društveni slom kao bijela Amerika\nU nedjelju se u Francuskoj održava drugi krug predsjedničkih izbora. Očekuje se da centrista Emmanuel Macron pobijedi Marinu Le Pen, bijelu nacionalistkinju – molim vas da prestanemo uzdizati to opredjeljenje nazivajući ga „populizam“.\nValjda ne kršim pravila NY Timesa ako izrazim nadu da će se ovo predviđanje obistiniti. Pobjeda Marine Le Pen bi zaista bila katastrofa za Evropu i svijet.\nTu se sada nameće nekoliko pitanja. Prvo, kako smo uopće došli dovdje? I zatim, da li bi poraz Marine Le Pen ipak bio samo privremeni predah u tekućoj evropskoj krizi? Ovdje dugujem kratko objašnjenje: kao i većina ljudi na ovoj strani Atlantika, izbore u Francuskoj posmatram opterećen Trumpom. Naravno, paralele između francuskih i američkih političara postoje, uprkos velikim razlikama između njihovih osnovnih ekonomskih i društvenih trendova.\nZa početak, iako Francusku jako kritiziraju, prije svega protivnici države blagostanja – njena ekonomija je prilično uspješna. Vjerovali ili ne, odrasli građani Francuske u najproduktivnijim godinama (25-54) imaju znatno veću šansu da nađu dobro plaćen posao nego njihovi američki vršnjaci sličnih kvalifikacija. Toliko su i produktivni. Doduše, francuski BDP po stanovniku je za četvrtinu manji od našeg – ali razlog tome su prije svega duži godišnji odmori i raniji odlazak u penziju.\nMada je u Francuskoj, kao i u mnogim drugim zemljama, opao broj radnih mjesta u industriji, ona nije doživjela „kineski šok“ odliva radnih mjesta. Pored toga, francuska ekonomija skrojena po ljudskoj mjeri pruža veću društvenu sigurnost od najsmjelijih snova američkih progresivaca: garantirano i kvalitetno zdravstvo za sve, izdašno porodiljsko odsustvo, besplatno predškolsko obrazovanje i još mnogo toga.\nFrancuska takođe nije doživjela društveni slom kao bijela Amerika. Francusko društvo ima svojih problema, ali koje ih nema? Međutim, tu nije zabilježen porast „umiranja od očaja“ – to jest, povećana smrtnost od droga, alkohola i samoubistava – koje su Anne Case i Angus Deaton otkrili kod američke bijele radničke klase.\nUkratko, Francuska nije utopija, ali prema većini mjerila ona svojim građanima pruža pristojan život. Zašto je onda tako veliki broj njih spreman da glasa – izgovorimo to opet bez eufemizma – za jednu rasističku ekstremistkinju? Postoji više razloga za to, a prije svih je kulturni strah od muslimanskih imigranata. Marina Le Pen će dobiti i opravdano protesne glasove protiv nedodirljivih upravljača Evropske unije. Evropske institucije su se dužničkom krizom, koja je počela u Grčkoj i proširila se po Evropi, zaista bavile sa zapanjujućom kombinacijom ravnodušnosti i arogancije.\nBruxelles i Berlin su neprekidno griješili nametanjem sve pogubnije politike štednje, praveći se da znaju sve odgovore. Očigledne patnje koje su izazivali tretirali su kao neku vrstu zaslužene kazne za prošle grijehe. Politički gledano, evrokrati su se prosto istresali na malim nacijama, nemoćnima da se suprotstave nerazumnim zahtjevima, u strahu da će im biti uskraćeno finansiranje. Ali evropska elita strahovito griješi kada se na isti način ophodi prema velikim igračima kakav je Velika Britanija.\nBilo bi divno da britanski građani nisu izglasali brexit, koji će oslabiti Evropu i osiromašiti Britaniju. Ali zvaničnici EU već zvuče kao napušteni supružnik riješen da u razvodu iscijedi maksimalnu alimentaciju. A to je suludi plan. Evropa će morati živjeti sa nezavisnom Britanijom i siledžijsko ponašanje kakvo je pokazivala prema Grčkoj neće upaliti sa ovom velikom, bogatom i ponosnom nacijom.\nŠto nas vraća na francuske izbore. Užasava me mogućnost pobjede Marine Le Pen, ali skoro podjednako strahujem od toga da Bruxelles i Berlin Macronovu pobjedu shvate kao znak da je brexit bio puka anomalija i da se evropski glasači zastrašivanjem mogu natjerati da prihvate sve što im njihove elite serviraju kao nužni izbor.\nČak i ako se u Francuskoj izbjegne najgore, evropske elite time dobijaju samo oročenu šansu da poprave svoje ponašanje.


Poziv novinarima da konkurišu za nagradu - Konkursi regiona\nDokaži da nisi mašina: * Time limit is exhausted. Please reload CAPTCHA. 6 − 6 =\nby KR 25/04/2012 25/04/2012 090\nAustrijska novinska agencija (APA) i Unikredit banka Austrija pozvali su novinare iz svih dijelova Evrope, uključujući i Rusiju i države Zajednice Nezavisnih Država, da dostave svoje radove za novinarsku nagradu „Pišemo za Centralnu i Istočnu Evropu“ u iznosu od 5.000 evra.\nNeophodno je da radovi oslikavaju život, nadanja, brige i snove u evropskim zemljama, te da istovremeno doprinesu produbljivanju veza među zemljama i prevazilaženju predrasuda, saopšteno je iz Unikredit banke.\nNovinarski radovi koji su objavljeni nakon 1. avgusta 2011. godine mogu se poslati zaključno sa 31. julom, a u konkurenciju ulaze i transkripti radijskih, televizijskih i internet priloga.\nPobjednik konkursa biće proglašen na svečanoj ceremoniji koja će biti održana u novembru u Beču, gdje će mu biti uručena nagrada. Prilikom prijave neophodno je da autor dostavi prilog na originalnom jeziku, njegov prevod na engleski jezik, kao i svoju biografiju. Dodatne informacije, kao i prijavni formular za nagradu se nalaze na internet stranici www.apa.at/cee-award.\nOva nagrada, koju APA i Unikredit banka Austrija dodjeljuju deveti put, nije nagrada EU niti specijalna nagrada za priloge na teme u vezi sa Srednjom i Istočnom Evropom.\nPredsjednik žirija i glavni i odgovorni urednik APA za inostranstvo Ambros Kindel rekao je da, iako se formalni zahtjevi odnose na proces podnošenja prijava za nagradu, ne postoje ograničenja u vezi sa temama.\nU 2011. godini nagradu je osvojila slovenačka novinarka i fotograf Meta Krese za reportažu „U posjeti Romima u Dolenjskoj“ o uslovima života romske manjine u njenoj rodnoj zemlji, koji je objavljen u slovenačkom izdanju časopisa „Nacionalna geografija“.\nPočasni gost na prošlogodišnjoj ceremoniji dodjele nagrada bio je dugogodišnji ministar spoljnih poslova Njemačke Hans-Ditrih Genšer, koji je govorio o izazovima sa kojima se suočava Evropa i njegovom političkom iskustvu kada je riječ o ponovnom ujedinjenju Evrope.


Rosi: „Ako ne budemo bolji, odlazim u penziju“ - AutoExclusive - Auto vesti, Novi, Luksuzni, Polovni automobili...\nRosi: „Ako ne budemo bolji, odlazim u penziju“\nDoktora Moto GP sporta, uskoro čekaju teški dani, jer njemu ugovor sa Yamahom ističe sledeće sezone, što ga dovodi u vrlo nepovoljnu poziciju. To znači da će Rosi morati da odlučil da li će nastaviti da vozi ili će se penzionisati. U sezoni 2019. Rosi se nije najbolje pokazao i bio je u senci marka Markeza, pa i svog klubskog kolege Maverika Vinjalesa.\n„Sledeća sezona će biti ključna po mene. Ističe mi ugovor i uskoro ću morati da donesem odluku da li da nastavim da vozim.Naravno,sve zavisi od rezulata. Ako budemo bolji i brži onda ću verovatno nastaviti, ali ako se ne pokažemo kako treba, mislim da je onda najbolje da se povučem“, rekao je Rosi u nedavnom intervjuu.\nNjegovi fanovi su naravno razočarani i tužni, jer će odlazak legende sigurno uticati na ovaj sport, ali gledano sa druge strane, Rosi je veteran koji ima 40 godina i sedmostruki je svetski šampion, tako da zaslužuje odmor i penziju, jer dolaze novi i mladi trkači koji su sve bolji i superironiji.


Zašto treba da se rade Shraddha obredi I ako niste Hindus\nIzveštaji, saopštenja za javnost\nIstraživanja otkrivaju da se pozitivna energija i aura osobe koja obavlja Šrada obred može da udvostruči posle obavljanja Šrada obreda, bez obzira na kulturu i religiju.\nMELBOURN/NJU DŽERSI (05. septembra 2017.) – Svake godine tokom dvonedeljnog razdoblja Pitrupakše, Hindusi izvode Šrada obred kako bi umirili svoje preminule pretke i pomogli im za nastavak svog putovanja. Da li se radi samo o običaju nastalom iz religioznih verovanja ili postoji dobar razlog za to? Prema SSRF-u, Fondaciji za istraživanje duhovne nauke, Šrada je snažan obred koji ne samo da pomaže precima, nego stvara i zaštitni omotač oko potomaka.\nŠon Klark, urednik web stranice SSRF-a, objašnjava da je upotreba razvijenog šestog čula osnovna metoda koja se koristi u sprovođenju istraživanja zasnovanog na duhovnoj nauci. Osim toga, SSRF takođe koristi skenere za auru i energiju za sprovođenje istraživanja kao što je Šrada obred. U poslednjem članku koji je objavio istraživački tim SSRF-a, testirana je snaga Šrada obreda.\nKorišćenjem univerzalnog termoskenera (UTS), instrumenta koji je razvio dr Manem Murti (bivši nuklearni naučnik) istraživački tim SSRF-a sproveo je eksperiment na osobi koja je izvela obred Mahalaja Šrada 22. septembra 2016. godine. UTS je instrument koji može da meri suptilnu energiju i auru oko svakog objekta, živog i neživog. Pre početka obreda Šrade, UTS je izmerio ukupnu auru osobe od 1,31 metra. Posle završetka obreda njegova se aura udvostručila na 2,63 metra. Uz to razvio je i pozitivnu auru od jednog metra, koja je odvojena od ukupno izmerene aure. Ovo je samo jedan od mnogih eksperimenata koje sprovodi SSRF, a pokazuje kako osoba koja izvodi Šrada obred ima dobrobiti na duhovnom nivou.\nZašto je ovaj obred uopšte potreban?\nIstraživanje zasnovano na duhovnoj nauci potvrđuje kako je karmička veza između preminulih predaka i njihovih potomaka prilično jaka. Preci nastavljaju da igraju ulogu u životu njihovih potomaka i posle smrti. Kroz svoje potomke, nastoje da ispune svoje želje I često je rezultat zavisnost na supstance kao što su alkohol, droga itd. Vrlo često preminuli preci izazivaju probleme u životu svojih potomaka jer je to način da dođu do njih i mole za pomoć. Takođe izazivaju probleme u životima svojih potomaka u očajničkom pokušaju da dođu do njih da urade nešto duhovno što bi im pomoglo u životu posle smrti. Šrada je ključni obred koji pomaže preminulim precima. Zato je važno da svi, bez obzira na religiju i kulturu izvode Šradu, kako bi pomogli svojim precima i sebi.\nŠon kaže: “Svi detalji o Pitru pakši i obredu Šrade nalaze se na našoj web stranici. Ako neko ne može da uradi ceo obred, izdvojili smo četiri jednostavna koraka Šrade, koje može svako da uradi kod kuće. Kada se radi sa potpunom predanošću, osoba i njeni preci dobijaju najviše dobrobiti.’’\nOvde je link za našu web stranicu\nSSRF je registrovana u Australiji, SAD-u i Evropi, objavljuje istraživanja zasnovana na duhovnoj nauci sprovedena putem razvijenog šestog čula (ESP). Zbog toga je u stanju da proučava duhovnu dimenziju koja se konvencionalnim metodama istraživanja često previdi.\nZa medijske kontakte posetite SSRF-ovu stranicu saopštenje za javnost: https://www.spiritualresearchfoundation.org/sr/o-nama/


Murinjo: Igrači su najzaslužniji za rezultate Čelsija - DobojCaffe\nMurinjo: Igrači su najzaslužniji za rezultate Čelsija\tŠtampa El. pošta Detalji\tKategorija: Sport\tPogodaka: 181\tMenadžer Čelsija Žoze Murinjo ocenio je da su igrači najzaslužniji za seriju sjajnih rezultata londonskog kluba u dosadašnjem delu sezone.Frenk Lampard i Obi Mikel su ranije ove nedelje istakli da je tim vratio pobednički mentalitet dolaskom Murinja na kormilo.\nTrijumf protiv Mančester Sitija od 2:1 i pobeda nad Arsenalom u Liga Kupu od 2:0, ojačali su Čelsijeve šampionske pretenzije.\nProšle sezone, klub je bio fokusiran na zauzimanje jednog od prva četiri mesta, ali je Murinjo sada odlučan da se ne zadovoljji samo tim ambicijama.\nOn smatra da je napredak tima ostvaren "iznutra", zahvaljujući pre svega, zalaganju igrača.\n"Mislim da možete da menjate stvari na bolje u timu samo ako u toj vašoj ideji učestvuju igrači. Ako oni nisu otvoreni za sprovođenje glavne ideje, uzalud vam je trud - možete da se borite koliko hoćete, nećete uspeti", rekao je Murinjo.\nOn je dodao da igrači daju "fantastičan doprinos timu".\nPovratak u formu Fernanda Toresa jedan je od razloga Ccelsijeve sjajne "trke" od početka sezone.\n"Fernando je sam zaslužan za svakodnevnu motivaciju i posvećenost. Mislim da na njega ove pobede neće loše uticati. Želim da bude stabilan i da se ne brine da li će postići gol, ili ne. Samo neka nastavi da radi za tim", rekao je Murinjo.


Pijetlović: Moramo i mi nekad da izgubimo, ne možemo uvek s njima na penale | MONDOBA\nPijetlovic Moramo i mi nekad da izgubimo ne mozemo uvek s njima na penale\n26. May, 03:21\nPijetlović: Moramo i mi nekad da izgubimo, ne možemo uvek s njima na penale 0 Podijeli Podijeli na facebook Podijeli na twitter Podijeli na viber Pošalji na mail\n22.01.2020. / 19:44\nAutor Milutin Vujičić 22.01.2020. / 19:44\nOvog puta, peterci su bili srećniji Špancima, a ne našem timu\nNažalost, vaterpolo reprezentacija Srbije ispustila je zlato koje je posedovala još od 2012. godine.\nPosle osvajanja titule prvaka Starog kontinenta u Ajndhovenu, Budimpešti, Beogradu i Barseloni, serija uspeha "delfina" na evropskim prvenstvima okončana je u "Dunav areni" u Budimpešti ove srede.\nIzabranici Dejana Savića izgubili su u četvrtfinalnom duelu protiv Španije na peterce, posle teške, borbene utakmice.\n"Delfini" su bolje počeli, golovima Dušana Mandića i Save Ranđelovića poveli 3:1, ali su Španci potom preuzeli kontrolu i stekli prednost (5:3), koju su Miloš Ćuk i Mandić poništili izjednačenjem za 6:6 i peterce.\nA, onda se nije ponovila Barselona od pre dve godine, kada je Srbija upravo penalima osvojila zlato u finalu protiv domaćih.\n"Lopta nije htela u gol. Imali smo toliko šuteva i toliko promašenih šansi... Falio nam je taj momenat, da lopta uđe", rekao je posle utakmice centar Srbije Duško Pijetlović (34).\nJedan od lidera zlatne generacije učestvovao je i u tom trijumfu u Barseloni, kao i u čuvenom finalu Svetskog prvenstva 2009, u kojem su "delfini" takođe pobedili Španiju na penale.\n"Na kraju smo uspeli čak da ih stignemo, da izvučemo nerešeno, ali ne možemo baš pet puta zaredom da Špance dobijemo na penale. Desilo se šta se desilo, nažalost ispali smo - moramo nekad i mi da izgubimo", dodao je Pijetlović.\nPred srpskim timom sada je razigravanje za plasman od petog do osmog mesta.\n"Ne sviđa mi se to, nikome se to ne igra i nikome to nije bitno", dodao je Pijetlović.\nAndrija Prlainović: Ono na kraju se samo nama sudi!\nSrbija skinuta sa evropskog trona - Španija na penale u polufinale!\nKapiten Srbije: Nigde nama nije garantovano zlato!\nVaterpolo Evropsko prvenstvo Srbija orlovi


Međunarodna naučna konferencija "Mostovi medijskog obrazovanja"\n(14. i 15. septembar 2018. godine)\nMeđunarodna naučna konferencija "Mostovi medijskog obrazovanja" biće održana 14. i 15. septembra na Filozofskom fakultetu u Novom Sadu. Jubilarni, deseti skup stručnjaka za žurnalistiku iz čitavog sveta, u organizaciji Odseka za medijske studije, ovog puta će okupiti učesnike iz Velike Britanije, Portugala, Italije, Bugarske, Slovačke, Mađarske, Crne Gore, Makedonije, Rumunije, Bosne i Hercegovine i Srbije.\nUvodničari oba radna dana biće ugledni naučni radnici i predavači iz oblasti žurnalistike: Žoan Soler-Adilon sa Univerziteta u Londonu će u petak govoriti na temu: "On the importance of being immersive. The rebirth of VR as the third chapter in the history of digital media", dok će Đovani Gocini sa Univerziteta u Sijeni (Italija) održati video-predavanje "Media and post-truth: how democracy is changing". Prezentacija zbornika radova "Balkan Media" u čast prof. dr Dubravke Valić Nedeljković, dugogodišnje predavačice i šefice Odseka za medijske studije, biće održana u subotu. 15. septembra, u 12.30 časova u kino sali.


Salkić: Odluka Suda u Hagu je poraz civilizacijskih vrijednosti savremenoga doba - Klix.ba\nBiH Salkić: Odluka Suda u Hagu je poraz civilizacijskih vrijednosti savremenoga doba\nSalkić: Odluka Suda u Hagu je poraz civilizacijskih vrijednosti savremenoga doba\n9.3.2017. u 20:38\nrevizija Ramiz Salkić\nPotpredsjednik RS-a Ramiz Salkić ocijenio je da je odbacivanje zahtjeva za reviziju presude u predmetu u kojem je država Bosna i Hercegovina pred Međunarodnim sudom pravde tužila Srbiju za genocid, poraz civilizacijskih vrijednosti savremenoga doba.\n"Presuda iz 2007. godine potvrdila je da su jedinice Vojske RS-a i MUP-a RS počinile genocid, te da država Srbija nije spriječila počinjeni genocid. S historijskog stanovišta je zabrinjavajuće, čak zastrašujuće, da političke snage koje i danas čuvaju ideologiju na kojoj je genocid počinjen, te štite rezultate genocida (pri tome negirajući da je genocid počinjen, uprkos konačnim presudama Međunarodnog krivičnog suda), blokiraju 'legalnim' putem sudski proces", rekao je Salkić, saopćeno je iz kabineta entitetskog potpredsjednika.\n"To je besmisleno. To situaciju u kojoj su se našli Bosna i Hercegovina i Bošnjaci, kako narod nad kojim je počinjen genocid, čini potpuno neshvatljivom i besmislenom. Sud je odlučio raditi u skladu s političkim stavovima, a ne po argumentima i činjenicama", rekao je Salkić.\nSmatra da su političke snage iz manjeg bh. entiteta svojevrsnim vetom zaustavile provođenje revizije, smatrajući to svojom najznačajnijom pobjedom.\n"Jasno je i zašto - kako bi se spriječilo procesuiranje i kažnjavanje za počinjene zločine protiv čovječnosti i genocid. Posebno zabrinjava da je pokretanje revizije svojim odnosom spriječio i hrvatski član Predsjedništva BiH, Dragan Čović, dajući nam na taj način jedini odgovor na činjenicu da je RS etnički potpuno očišćena od Hrvata. Ako ubijanje hiljada ljudi, protjerivanje, rušenje bogomolja nije genocid i povijesna obaveza hrvatskih političara da to dokažu, da zahtijevaju sankcionisanje počinilaca, onda nam neko treba ponuditi objašnjenje o čemu se radi. Ukoliko hrvatski političari ne žele da se bore za istinu i kažnjavanje zločina nad Hrvatima, to ćemo učiniti mi Bošnjaci, jer imamo obavezu prema svakom građaninu ove zemlje. Činjenica da su politički predstavnici srpskog naroda u Bosni i Hercegovini, potpomognuti nekim političkim predstavnicima hrvatskog naroda, blokirali pokretanje revizije, ostaje kao povijesna mrlja u njihovom odnosu prema žrtvama i zločincima", tvrdi Salkić.\n"Poslije Drugog svjetskog rata jedine tužbe za genocid donesene su protiv Srbije i RS-a, te pojedinačne, protiv njihovih oficira za genocid u zaštićenoj zoni UN Srebrenica", naveo je potpredsjednik bh.entiteta RS.\nSmatra da je opstrukcijom pokretanja revizije presude propuštena historijska prilika za utvrđivanja višeg stepena istine, a time i postizanja trajnog pomirenja na ovim prostorima.\n"Ovako ostaje gorka istina za povijest, da su se Bošnjaci borili za utvrđivanje istine i kažnjavanje ratnih zločinaca a da su prestavnici srpskog naroda bili protiv utvrđivanja istine i kažnjavanja ratnih zločinaca. Zahtijevajući zaustavljanje revizije presude srpski politički predstavnici prihvatili su tu presudu, prvi put kao validnu, a podsjetimo se, presuda je bila jasna: Genocid je počinjen, a počinili su ga Vojska RS i MUP RS. Očekujemo da se sada, kada su završene sve aktivnosti oko ovoga sudskog procesa, konačno počnemo baviti provođenjem ove presude. To je naša obaveza", kazao je Salkić.\nTraži se reakcija vlasti 45\nZloupotreba položaja 6\nRezultati vještačenja 5\nNakon dogovora 22